
Editorii ediției în limba greacă 


Nevoia universală de terapie si răspunsul Bisericii 


O caracteristică specifică lumii de azi, care a ajuns la o evidentă extremă 
în orice colţ al lumii, este căutarea unei forme eficiente şi cuprinzătoare de 
psihoterapie sau, mai general spus, de terapie a individului. Peste tot 
oamenii sunt invadati de probleme şi prin urmare de boli de natură 
„psihică”. Aceste boli sunt, din perspectiva psihoterapiilor laice, fie 
expresia unor dezechilibre psihice datorate unor factori diverşi, specifici 
comunităților umane aglomerate, fie încercări susținute de evadare din 
lumea reală, devenită insuportabilă, într-una imaginară, fantastică, dar 
tocmai din această cauză cu efecte degenerante asupra psihicului. O altă 
cauză majoră a bolilor pare să fie, cel puţin în viziunea lui Victor Frankl, 
fondatorul logoterapiei, lipsa de sens a vieţii, care se manifestă sub forma 
unui aşa-numit vid existenţial. 

Se pare că aceste probleme, care nu sunt simple aporii teoretice, tind să 
devină din ce în ce mai mult expresii ale unor stări care răscolesc practic 
viaţa şi o deturneazá de la cursul el firesc şi sănătos. Acesta ar fi motivul 
pentru care fenomenele din această categorie sunt numite probleme sau 
crize existenţiale. În consecinţă, pentru toate aceste boli şi probleme se 
caută prin orice mijloace leacul cel mai potrivit. De aici provine probabil şi 
explozia şcolilor de psihologie şi psihoterapie în modernitate, fiecare dintre 
ele cu o ofertă psihoterapeutică spectaculoasă, pe măsura principiilor care 
stau la baza teoriilor lor constitutive. În scurte cuvinte, soluţionarea propusă 
de şcolile laice de psihoterapie se poate reduce, în genere, la încercarea 
scoaterii individului din criză şi a „reechilhbrării” sale psihice. 

Nu este locul aici să analizăm valoarea, veridicitatea şi eficienţa acestor 
forme de terapie, deşi un asemenea demers clarificator pare a fi destul de 
necesar şi aşteptat, ci să constatăm prezența lor masivă deja, chiar şi în 
spaţiul românesc. Din această cauză, cel puţin, considerăm că mesajul 
acestora nu mai poate fi trecut cu vederea. 

De partea cealaltă, Biserica, al cărei mesaj fundamental este chemarea 
universală spre dobândirea vesnicei Împărăţii a cerurilor împreună cu 


Mantuitorul Hristos, a avut dintotdeauna o grijá atentá pentru solutionarea 
problemelor existenţiale ale oamenilor, adaptată perfect fiecărei epoci 
istorice. Ca o adaptare firească la conceptele culturii contemporane a 
apărut, nu de multă vremel, şi termenul de „psihoterapie ortodoxă”, ca o 
provocare adresată tuturor, inclusiv psihoterapiilor din afara Bisericii, dar şi 
ca O ieşire venită în întâmpinarea oamenilor care trăiesc, totuşi, într-un 
anume mediu, pliat pe coordonate culturale specifice modernităţii şi post- 
modernităţii, esențial diferite de cele de acum câteva sute de ani de pildă. 

Însă, ce se înţelege prin acest concept oarecum nou în spaţiul bisericesc? 
Departe de a fi o inovaţie sau o formă de secularizare a fondului credinței 
creştine, psihoterapia ortodoxă nu este nimic altceva decât acelaşi crez al 
Bisericii lui Hristos prezentat, dar mai ales practicat, după un principiu 
foarte concret şi anume: promovarea artei vindecării sufletului prin 
mijlocirea învățăturii Sfinților Părinți (atât cei vechi, cât şi cei mai noi). 
Este adevărat că acest curent nu apare doar ca o desfăşurare dinamică a 
Traditie1, ci şi pe fondul unei reale nevoi de terapie în interiorul comunității. 

În momentul de față putem afirma că asistăm la dezvoltarea unui 
adevărat gen literar dedicat „psihoterapiei ortodoxe”. Remarcabil este de 
asemenea faptul că autorii acestor studii, aproape fără excepție, sunt 
persoane care dovedesc atât o bună cunoaştere a faptelor duhovniceşti ale 
Traditie1, cât şi o pătrunzătoare înţelegere a tipului de mentalitate 
dominantă astăzi în lume, împreună cu problemele specifice care însoțesc 
civilizaţia contemporană. 

Unul dintre cei mai importanţi şi cunoscuţi reprezentanți al acestui gen 
literar este mitropolitul grec al Navpaktosului, Hierotheos Vlachos, autorul 
multor lucrări dedicate psihoterapiei ortodoxe, între care cea prezentă, 
intitulată Psihologia existentialista si psihoterapia ortodoxă. Avem în faţă o 
lucrare structurată în două părți: în prima parte este prezentată logoterapia 
lui V. Frankl, iar în partea a doua este dezvoltată o interesantă sinteză a 
psihoterapiei ortodoxe, pe care autorul o pune oarecum în paralel cu 
logoterapia. 

Cu toate acestea, trebuie reținut dintru început faptul că în această carte 
nu se fac echivalări de nici un fel între cele două realităţi, care pornesc în 
demersul terapeutic de la premise diferite: psihoterapia ortodoxă este 
teocentrică, în timp ce logoterapia este antropocentrică. În demonstraţia sa, 
mitropolitul Hierotheos porneşte de la faptul binecunoscut celor 
familiarizați cu învățătura Bisericii, că întreaga tradiție biblică şi patristică 


conţine o multitudine de expresii precum: vindecarea, támáduirea sau 
terapia sufletului (Oeparreía tnc wvxnc) şi, de asemenea, de la convingerea 
că Ortodoxia este în esenţă o metodă terapeutică şi o educaţie terapeutică. 
Conceptul mai nou de „psihoterapie”, deşi nu are o ascendență patristică, 
se revendică, în ceea ce priveşte semnificația termenului, din aceeaşi 
etimologie, şi îşi propune în principiu să facă cât mai multe cu putinţă 
pentru însănătoşirea sufletului omului. Însă, cu toate că noţiunea de 
psihoterapie este întâlnită şi în spațiul aşa-numitelor ştiinţe umaniste, 
înţelesul conceptului de psihoterapie ortodoxă este cu totul diferit de 
tehnicile moderne, care îşi propun o investigație analitică a psihicului 
pacientului, şi de aici găsirea unor soluţii omeneşti de echilibrare psihică. 
Psihoterapia ortodoxă îşi propune în principal să-l aşeze pe om într-o relație 
corectă cu un Dumnezeu viu si din interiorul acesteia să 1 se închine Lui? 
după lege. Aşadar, să-l orienteze pe om spre Cel ce are puterea reală de a 
tămădui, spre Acela despre care se spune că poate „vindeca toate bolile” 
(Psalmul 102, 3). Înainte de orice virtute sau tehnică vindecătoare este 
aşezată credința în Dumnezeu, Singurul care are puterea reală de a-l 
vindeca pe om. Biserica mărturiseşte că este de ajuns o credinţă puternică în 
lisus Hristos ca omul să treacă peste orice impas, peste orice problemă, 
oricât de dură ar fi aceasta. Exemple arhetipale în acest sens sunt 
tămăduinile Mântuitorului menționate în Evanghelie, pentru care El cerea 
bolnavilor doar o credinţă neclintită în Fiul lui Dumnezeu. Dacă necredinta 
ne poate prăbuşi în cea mai neagră deznădejde, credinţa — remarcă Sfântul 
Isaac Sirul — este în stare să-l ridice pe om deasupra oricărei neputinte şi sá- 
l ajute să depăşească chiar limitele firii: „Îndoiala din inimă bagă groaza în 
suflet, iar credinţa poate întări voinţa, chiar dacă ni s-ar tăia un mădular'”. 
Din acest motiv, psihoterapia ortodoxă prevede abia în al doilea rând o 
serie de rânduieli pe care credinciosul să le aibă în vedere în ceea ce 
priveşte dobândirea sănătăţii sufletului, precum şi a unor relații iubitoare cu 
semenii în interiorul comunităţii. Aşadar, praxis-ul (nevointa), care poate 
găsi echivalente formale şi în alte tradiții sau şcoli terapeutice, urmează 
numai după mărturisirea exactă a credinței în Dumnezeul treimic al 
Scripturii şi al Sfinţilor Părinți. Prin urmare, practicile terapeutice sunt 
cuprinse în dezvoltarea inspirată a sfaturilor pe care Părinții le dau pentru 
înfrângerea patimilor egoiste şi dobândirea virtuţilor, de regulă sub 
îndrumarea unui duhovnic. Dar de aici nu trebuie trasă concluzia că în 
Ortodoxie terapia se reduce la factorul uman şi la ceea ce crede sau face 


acesta în cadrul procesului terapeutic. Din perspectiva spiritualității 
ortodoxe, remarcă Hierotheos Vlachos, terapia presupune o legătură cu 
Dumnezeu, mijlocită de energiile Sale necreate. Vindecarea sufletului nu 
poate avea loc decât în atmosfera Duhului Sfânt: „De aceea şi terapia 
sufletului este în realitate dobândirea şi, în acelaşi timp, rodul Sfântului 
Duh”. 

Putem remarca, aşadar, că scopul, dar şi finalitatea psihoterapiei ortodoxe 
este realizarea unei continue relații cu Dumnezeu, iar persistenta sufletului 
în această relaţie înseamnă persistenta în starea lui firească de sănătate. În 
consecință, se poate înţelege, că „finalitatea psihoterapiei ortodoxe nu este 
doar o anumită stare de eliminare a păcatelor şi a patimilor care generează 
bolile psihice, ci ea năzuieşte spre o reorientare a energiilor sufletului către 
primirea vederii duhovniceşti a lui Dumnezeu, ceea ce în minunatul limbaj 
al Tradiţiei înseamnă îndumnezeirea omului. Numai atunci când omul 
ajunge pe această ultimă treaptă a vieții duhovniceşti se poate considera că 
procesul terapeutic s-a incheiat”?, Aşadar, în starea de îndumnezeire, omul 
nu se mai preocupă de patimi, ci lasă loc bucuriei şi nesfârşitei comuniuni 
cu Dumnezeu. Aceasta este viaţa veşnică în sânul Împărăției lui Dumnezeu. 

Şcoala logoterapiei, aşa cum am amintit mai sus, este prezentată de 
mitropolitul Navpaktosului în prima parte a cărții de față. Din multitudinea 
de curente terapeutice pe care autorul le-a cercetat, logoterapia reprezintă o 
alegere motivată calitativ. Hierotheos Vlachos a observat în logoterapie o 
formă terapeutică care, prin unele caracteristici specifice, s-ar apropia într-o 
anumită măsură de viziunea teologică şi duhovnicească a Sfinților Părinți ai 
Bisericii. 

Esenţa logoterapiei constă în încercarea de a găsi un sens real al vieții, 
care totodată este unic şi personal, specific fiecărui individ în parte. 
Conform logoterapiei, putem descoperi un sens în viaţă în trei moduri: prin 
crearea unui lucru sau prin realizarea unei munci, printr-o întâlnire cu altă 
persoană, adică prin iubire, şi prin atitudinea pe care o avem în fața 
suferinței inevitabile. Aşadar, în viaţă toate energiile trebuie canalizate spre 
împlinirea sensului, fapt care are darul de a-l scoate pe pacient din „vidul 
existențial”, boală specifică lumii moderne, în care domină starea de gol, de 
neputinţă, lipsă de motivaţie pentru orice lucru etc. Dar şi reciproca poate fi 
valabilă, adică tocmai datorită absenței unui astfel de sens, viaţa individului 
se prábuseste în vidul existențial. Din acest punct de vedere, logoterapia îşi 
propune să-l proiecteze pe individ oarecum în viitor, ca, prin preocuparea de 


sensul propriei vieți, să scape de cercurile vicioase ale nevrozelor, care-l 
închid pe bolnav într-o autocentrare egotică. 

Logoterapia are de asemenea în vedere găsirea unui sens în diferite 
situaţii sau evenimente imprevizibile ale vieții, dar mai cu seamă în 
suferință. Aceasta pentru că suferinţa încetează a mai fi suferință în 
momentul în care omul îi descoperă un sens, cum ar fi, de pildă, sensul 
purificării sau al sacrificiului. 

Poate că aportul cel mai important al logoterapiei, în calitate de ştiinţă 
terapeutică, este afirmarea necesității unui suprasens în viaţa omului. 
Această teză provine cu siguranță din observarea caracterului limitat al 
lumii şi al tuturor sensurilor care se leagă de ea. Dar această finitudine a 
sensurilor lumii intră în contradicție cu dorinţa omului de a poseda „ceva” 
nelimitat sau setea de a se împărtăşi de o realitate inepuizabilă, fără sfârşit. 
Acest fapt ar putea dovedi o existență care depăşeşte capacitățile noastre 
intelectuale limitate şi căreia îi stă în putere să ne ofere un sens veşnic. 
Logoterapia însă nu numeşte în nici un fel acest sens ultim al vieţii. 
Probabil că acest lucru este lăsat în sarcina unei alte „ştiinţe”. 

În final, intuim în structurarea pe care Hierotheos Vlachos a ales-o pentru 
cartea sa, plasând psihoterapia ortodoxă după prezentarea logoterapiei lui 
Frankl, o sugestie legată de identitatea suprasensului. Fără să nege efortul 
logoterapiei în găsirea unui sens vieţii, mitropolitul grec subliniază faptul că 
„tocmai teologia ortodoxă oferă cel mai mare sens, care este îndumnezeirea, 
comuniunea şi unitatea cu Dumnezeu. Din această perspectivă, se vede 
marea valoare şi semnificaţie a tradiției neptice, a aşa-numitei psihoterapii 
ortodoxe în epoca contemporană”. 


Traducătorul 


1 Prima carte a mitropolitului Hierotheos Vlachos, Psihoterapia Ortodoxă. Educaţia terapeutică 
patristică, a apărut în Grecia în anul 1986. 

2 Trebuie menţionat aici că sensul primar al cuvântului grecesc „Oepansia” este acela de „închinare 
sau adorare a lui Dumnezeu”; ulterior, el va dobândi şi sensul de „tămăduire” sau ,,vindecare”. Vezi: 
G. loanidu, Dicţionar elino-románesc, Bucureşti, 1864, Tipografia Statului, vol. 1, p. 1049. 

3 Sfântul Isaac Sirul, Cuvinte despre nevointá, Editura Bunavestire, Bacău, 1997, p. 27. 


4 Nicuşor Deciu, „Psihoterapia ortodoxă”, în Biserica şi lumea, nr. 1/2007, p. 86. 


Prolog 


În multe din textele pe care le-am publicat în trecut, precum si în altele 
rămase încă netipărite, încerc să prezint actualitatea Tradiţiei ortodoxe. 
Aceasta se poate observa în multe domenii şi manifestări ale vieţii 
contemporane. Astăzi, Tradiția ortodoxă este căutată de multi oameni 
insetati de adevăr, oameni care-şi doresc rezolvarea problemelor lor 
existențiale. Acesta este un lucru care se poate observa în toate epocile. 
Atunci când cineva citeşte textele patristice, observă că Sfinții Părinți nu au 
făcut filosofie, nu au fost filosofi teoretici şi gânditori, ci se îndeletniceau 
cu problemele pastorale ale epocii lor. Au fost în principal păstori şi dascăli 
al Bisericii. Astfel, ei au fost preocupaţi de problemele oamenilor pe care-i 
păstoreau şi au încercat să le rezolve aceste probleme în cadrul teologiei 
Bisericii, a Cuvântului revelat. Din această pricină Sfinții Părinți sunt 
contemporani. 

În paginile următoare, voi încerca să observ şcoala psihologică 
contemporană, numită logoterapie, actualitatea el, şi în anumite puncte, 
asemănarea ei cu Tradiţia ortodoxă. Desigur, psihoterapia ortodoxă este 
teantropocentricá?, în timp ce logoterapia, după cum va fi în continuare 
prezentată, este antropocentrică. Ele au însă unele puncte comune, pentru că 
logoterapia se diferențiază de alte şcoli psihologice şi se apropie mai mult 
de Tradiţia Ortodoxă, din perspectiva metodologiei şi a concepțiilor. 

După prezentarea punctelor centrale ale logoterapiei, voi expune şi 
principalele poziții ale psihoterapiei ortodoxe. Nu voi urmări sá fac multe 
comparații între cele două, ci în cadrul tezelor centrale, atât ale logoterapiei, 
cât şi cele ale psihoterapiei ortodoxe, se vor trage unele concluzii, între care 
şi aceea că Tradiţia ortodoxă merge mai departe chiar decât logoterapia. 
Scrisă la Atena în 29 iulie 1995 


în cinstea sfinților martiri 


Calinic şi Teodot. 
t Hierotheos, Mitropolit de Nafpaktos 


5 Notiunea teologicá teantropocentricá exprimá faptul cá tot fundamentul psihoterapiei ortodoxe se 
află în întruparea Logosului Celui veşnic, a doua Persoană a Sfintei Treimi, în lisus Hristos, Care este 


Dumnezeu şi Om în acelaşi timp. 


L 
LOGOTERAPIA LUI VICTOR FRANKL 


Insemnare: 


Operele lui Victor Frankl, pe care le-am avut în vedere la scrierea acestei 
cărți, sunt în principal: 

l. Căutând sensul vieții si al morţii într-un lagăr de concentrare, 
traducere greacă, Editura Tamasos, Atena, 1979. 

2. Psihoterapia si existentialismul (logoterapia în practică), traducere 
greacă, Editura Tamasos, Atena, 1987. 

3. Dumnezeul inconştientului, traducere greacă, Editura Tamasos, Atena, 
1987. 


Logoterapia lui Victor Frankl 


Este cunoscut faptul că în spațiul occidental al ultimilor ani au fost create 
diferite şcoli psihologice, pentru a studia problemele care privesc lumea 
interioară a omului. S-a vorbit foarte mult despre psihanaliză şi 
psihoterapie. Aceasta este urmarea dominaţiei raționalismului şi a 
intelectualismului de după Renaștere si Iluminism. S-a făcut însă corecta 
observație că omul nu se poate reduce la rațiune, care, de altfel, nici nu 
constituie centrul existenței, ci dincolo de aceasta se află şi aşa-zisul 
subconştient, precum şi alte forţe şi energii care determină comportamentul 
omului. În interiorul acestei perspective asupra omului s-a dezvoltat 
psihologia şi diferitele şcoli psihologice din Occident. 

Între aceste şcoli cultivate în ultimii ani este cuprinsă şi logoterapia. 
Atunci când vorbim despre logoterapie, nu trebuie să se înțeleagă dislexie, 
adică terapia diferitelor anomalii care apar în formularea şi uzul cuvântului, 
ci altceva mult mai profund. 

În analizele următoare, vom studia în mod succint expresia de bază a 
acestei metode psihoterapeutice, precum şi ce anume este logoterapia, care 
este diferența dintre logoterapie şi psihanaliză şi mişcarea ei retrospectivă, 
care sunt principiile fundamentale ale logoterapiei şi alte câteva din 
punctele ei de interes. 


1. Prezentarea generală a logoterapiei 


Creatorul şi exponentul logoterapiei este Victor Frankl, care s-a născut în 
1905, a studiat medicina şi filosofia la Universitatea din Viena, unde a 
obținut şi diploma de doctorat. În continuare, devine „profesor de 
Neurologie şi Psihologie al Şcolii de medicină a Universităţii din Viena, 
preşedintele Societăţii Medicale Austriece de Psihoterapie şi directorul 
secției de Neurologie a Spitalului Policlinic din Viena, precum şi profesor 
inspector pentru perioada de vară, al Universităţii din Harvard şi al 
Southern Methodist University”. Victor Frankl şi-a publicat primele studii 
în revista care a fost editată de Freud, însă foarte repede a devenit 


independent de acesta, predând propriile lui teorii despre psihoterapie. 
Cărţile lui au fost traduse în multe limbi, el însuşi a făcut turnee în multe 
țări, predându-şi teoriile despre logoterapie ca adevărata psihoterapie. 

Victor Frankl nu este un savant teoretic, ce şi-a elaborat părerile despre 
logoterapie în interiorul biroului, ci a avut rarul şi tragicul privilegiu de a 
dezvolta şi aplica punctele centrale ale teoriei sale în lagărul de concentrare 
de la Auschwitz şi de la Dachau, unde a fost deţinut trei ani încheiaţi. A fost 
unul dintre puţinii care au scăpat de la moarte, şi într-una din cărțile lui 
importante, cu titlul Cautánd sensul vieții si al libertăţii, şi cu subtitlul De 
la lagărul morţii la existenfialism, care formase titlul de bază când a fost 
tipărită pentru prima dată, descrie atât tragismul vieţii acelor lagăre, cât şi 
modul în care ar putea cineva să depăşească acest tragism. Această lucrare, 
considerată în America cea mai bună carte a anului 1961-1962, a cunoscut 
tipăriri repetate cu un număr de două milioane şi jumătate de exemplare. 

Victor Frankl, care a trăit în lagărele de concentrare şi a putut el însuşi să 
se folosească, dar şi să-i ajute pe alții, poate fi îndreptățit în concepțiile sale, 
pe care le-a cultivat şi le-a probat acolo, însă mai târziu el şi-a dezvoltat 
studiile sale în mod ştiinţific, în publicațiile ulterioare. De altfel, el însuşi a 
primit lovituri dure în cadrul familiei sale, deoarece tatăl, mama, fratele şi 
soția lui au dispărut în lagărele de concentrare sau au murit în camerele de 
gazare. Doar sora lui a fost salvată din această tragedie familială. 

Tocmai din acest motiv, Gordon Allport, profesor de Psihologie la 
Universitatea din Harvard, care este unul din cei mai distinși scriitori în 
acest domeniu şi a contribuit foarte mult ca teoria lui Frankl să ajungă în 
America, a consemnat în mod caracteristic, prefatand cartea lui Frankl: „Un 
psihiatru care a venit în contact personal cu asemenea situaţii extreme, un 
asemenea psihiatru, merită atenţia de a fi ascultat de cineva. El, mai bine 
decât oricare altul, este apt să expună puncte de vedere despre lucrurile 
omeneşti cu înţelepciune şi înţelegere”. 

Faptul că aceste opinii necesită atenţie, nu se datorează unor rațiuni 
sentimentale, ci în principal ştiinţifice şi obiective. Opiniile sale, aşa cum 
sunt exprimate şi formulate în operele proprii, sunt probate ştiinţific şi 
constituie puncte de vedere ale ştiinţei psihoterapeutice din Occident şi 
datorită faptului că a fost închis şi chinuit personal în lagărele de 
concentrare. 

Asupra acestei teme, Gordon Allport va scrie în mod simptomatic: 
„Părerile lui Victor Frankl găsesc un mare şi legitim ecou, pentru că se 


sprijină pe experienţe atât de profunde, care nu pot induce în eroare. Ele 
capătă încă un mai mare prestigiu, pentru că Victor Frankl ocupă acum 
catedra de logoterapie la Şcoala de Medicină a Universităţii din Viena, 
precum si datorită faimei clinicilor de logoterapie, care se instituie în toată 
lumea, potrivit modelului său de la celebra Policlinicá de Neurologie din 
Viena”. Este foarte interesantă, după părerea mea, observaţia prin care îşi 
defineşte şcoala ca o continuare a predecesorilor: „Astăzi, în Europa se 
observă o importantă îndepărtare de Freud şi o extindere continuu lărgită a 
analizei existențiale, care prezintă o varietate de forme înrudite. Şcoala 
logoterapiei este una dintre acestea”. 

Într-adevăr, după cum am observat din studiul personal, în Europa şi în 
special în America au fost reconsiderate foarte multe din punctele de vedere 
ale aşa-zisei psihologii abisale şi a inconştientului, deoarece se dezvoltă pe 
de o parte poziţii opuse, precum cele antipsihiatrice, iar pe de altă parte nu 
sunt cultivate alte şcoli, precum logoterapia, teoria gândirii pozitive etc. 
Desigur, aici nu este locul potrivit pentru a ne referi la acest fapt. Problema 
este aceea că logoterapia e considerată o practică mai modernă decât 
psihanaliza. 

În realitate, logoterapia constituie introducerea filosofiei existentialiste în 
psihologie. Este caracteristic cuvântul lui James Crumbauch şi Leonard 
Maholick că „metoda psihoterapeutică a lui Frankl, logoterapia, este 
aplicarea principiilor filosofiei existentialiste în practica clinică”. De aici şi 
motivul pentru care astăzi, când se observă un deosebit avânt al aşa- 
numitelor probleme şi întrebări existențiale, logoterapia lui Victor Frankl a 
dobândit o mare actualitate. Si dacă ne gândim că această metodă de 
abordare a problemelor se apropie mai mult de tradiția neptică ortodoxă, pe 
care o putem numi psihoterapia ortodoxă, logoterapia îşi prezintă oferta ei 
substanțială. 


2. Ce este logoterapia 


După cele spuse în introducere şi în prezentarea logoterapiei, trebuie să 
înaintăm la răspunsul asupra întrebării: ce considerăm a fi logoterapia? lar 
acesta este un fapt important, pentru că este posibil să o identificăm cu 
abordarea terapeutică a rostirii şi a exprimării, aşadar a dislexiei. 

Victor Frankl a lămurit faptul că la început, în 1920, a utilizat pentru 
prima dată analiza existențială pentru a comunica metoda psihoterapeutică 
pe care o folosea. Însă, pentru că acest termen fusese folosit şi de alţii cu un 


conținut diferit şi au apărut confuzii, chiar el l-a înlocuit cu termenul 
logoterapie. 

Desigur, încă de la început este necesar să se sublinieze că termenul 
logoterapie nu trebuie înţeles ca terapie a dislexie, asa cum se foloseşte de 
multe ori astăzi, ci printr-o noţiune mai profundă, aşa cum o foloseau vechii 
filosofi. 

Este bine cunoscut faptul că, în filosofia antică greacă, termenul /ogos 
(46y0c) are multe semnificaţii şi nu se reduce în mod exclusiv la cuvântul 
articulat sau la logică. După Heraclit, termenul /ogos semnifică spiritul 
suprem care conduce universul şi determină relaţiile existentelor, precum şi 
energia care există în om şi care-i dă posibilitatea de a cugeta şi de a 
cuvânta. Logosul, după Platon, este ideea cea mai de seamă care constituie 
sufletul universal, după Aristotel este suprema minte divină, iar după 
Democrit, logosul este principiul dumnezeiesc suprem care dirijează toate şi 
conduce universul. 

Victor Frankl a lămurit că termenul /ogos provine din limba greacă şi 
înseamnă sens sau scop, de aceea şi logoterapia „dă importanţă sensului 
existenţei umane, precum şi căutării de către om a unui astfel de sens”. În 
altă parte spune că „lumea sensurilor şi a valorilor s-ar putea numi în mod 
foarte just logos”. Logosul, ca sens şi scop, se leagă de idee, de aceea, asa 
cum subliniază în mod specific, „logoterapia este o psihoterapie orientată 
către sens şi o restabilire a bolnavului în conformitate cu sensul”. 

Există un alt punct foarte important care clarifică chiar mai mult lucrurile 
şi face cunoscut modul cum înţelege Victor Frankl termenul logos. Susţine 
că logosul este mai profund decât logica, prin urmare, nu se identifică 
exclusiv cu gândirea umană şi cu logica. Scrie: „Logosul este ceva mult mai 
profund decât logica”, de aceea şi ajunge să vorbească despre „supra-sens”, 
adică sensul cel mai de seamă care „depăşeşte şi întrece posibilitățile 
limitate ale cugetării omeneşti”. Într-un alt loc din scrierile sale, se poate 
observa că leagă logosul de spirit sau duh (rveúna). El scrie: „În realitate, 
logosul înseamnă sens, după cum înseamnă şi spirit. lar logoterapia are o 
dimensiune spirituală sau mintală (noologicá) pe tot parcursul ei”. 

Victor Frankl, delimitând în acest mod cuvântul logos, afirmă că 
logoterapia încearcă să ajute bolnavul „să descopere logosul (sensul) latent 
al existenţei lui şi să dobândească cunoaşterea lui conştientă”. Scopul 
logoterapiei este de a-l conduce pe om la găsirea propriului său sens, a 
sensului existenţei sale. 


Prin cele spuse, se vede că logoterapia este o metodă psihanalitică, pentru 
că întoarce omul spre adâncul existenţei lui. Vom vedea în continuare că 
urmăreşte să-l scoată pe om din hotarele înguste ale instinctelor şi ale 
dorinţei. De aceea, psihoterapia nu este doar o analiză existențială, ci merge 
mai departe decât aceasta. Logoterapia nu este doar analiză, ci şi 
psihoterapie. Această diferență între psihanaliză şi logoterapie o vom 
observa în alt capitol. Ceea ce trebuie precizat aici este faptul că logoterapia 
nu se îndeletniceşte cu „a fi”, ci cu sensul, nu se ocupă cu existenţa, ci cu 
ideea, cu logosul. 

Pentru ca cele spuse aici să nu pară obositoare, este necesar să facem 
referire la un exemplu pe care-l foloseşte chiar Victor Frankl. Un oarecare 
vârstnic din Viena a căzut în depresie din cauza morţii soției lui. Frankl a 
încercat să-l ajute în situația în care se afla. I-a pus întrebarea: „Ce s-ar fi 
întâmplat dacă ar fi murit el primul şi soția ar fi supravietuit?”. La răspunsul 
aceluia, că soția lui s-ar fi mâhnit şi mai mult, Frankl i-a răspuns că i-a fost 
dată ocazia să ridice el, din dragoste, durerea pe care ar fi trebuit să o 
suporte soţia lui, dacă ar fi rămas ea în viaţă. În acest mod, după cum 
notează terapeutul, „bătrânul a văzut dintr-odată situația lui cu alți ochi şi a 
reconsiderat durerea prin prisma sensului jertfei, pentru fericirea soției lui”. 

Atunci când Victor Frankl, într-o conferință de a sa, s-a referit la acest 
exemplu, un psihanalist american i-a spus că acel bolnav a suferit foarte 
mult din cauza morții soției lui, deoarece, în mod subconstient, a urát-o, tot 
timpul vieţii. La această intervenție, Victor Frankl a răspuns prompt: 
„Aceasta s-ar fi putut întâmpla dac-ai fi avut bolnavul întins pe patul tău 
pentru 500 de ore de consultatie, i-ai fi spălat creierul şi l-ai fi «catehizat» 
până în punctul în care ar fi mărturisit: «Da doctore, am urât-o pe soția 
mea...nu am iubit-o niciodată». Şi a continuat: «Dar tu ai fi ajuns să-l 
privezi pe acest bătrân de singura comoară dragă ce 1-a mai rămas, mai ales 
de acest ideal al vieţii conjugale pe care l-au construit împreună, de 
dragostea lor reală... însă eu am găsit într-un minut o revenire esențială a 
situației lui — şi să spunem adevărul — sá-1 dau şi alinare»”. 

Acest exemplu arată în mod aproximativ felul cum lucrează logoterapia, 
că dă sens existenței omului. Aceasta o vom vedea mai amănunțit în alte 
capitole. Aici, trebuie să spunem că logoterapia lui Victor Frankl nu este 
necesar să fie încadrată în domeniul religios. Nu îl exclude, dar nu este 
cuprinsă acolo. Însă ea încearcă să-i schimbe omului existenţa prin ajutorul 
pe care 1-1 dă în a găsi un sens, propriul său sens pentru viaţă. 


Actualitatea, dar şi valoarea logoterapiei, se vede din observaţia lui 
Frankl, că de multe ori psihiatrul „vede în faţa lui mai mult probleme 
umane, decât simptome clinice specifice”; a întâlnit oameni care, în timp ce 
mai de mult mergeau să-şi rezolve problemele la preot, la pastor şi la rabin, 
acum se îndreaptă spre clinici, la doctori şi la psihiatri. 

Victor Frankl a observat că omul contemporan suferă în principal de 
probleme existenţiale. În mod repetat, în textele lui vorbeşte despre golul 
existențial, care semnalează faptul că oamenii neagă că viaţa ar avea vreun 
sens. Ei nu găsesc un sens pentru viaţa lor. Prin termenul gol existențial el 
înțelege „privațiunea sau pierderea totală a unui sens ultim în existența 
omului, care face ca viaţa să aibă valoare”. Conform logoterapiei, acest gol 
existenţial, împreună cu alte cauze, poate provoca nevroze care generează, 
după cum vom vedea în alte capitole, nevroze de origine mentală 
(noogene). De aceea, nici o psihanaliză sau psihoterapie, oricât de 
desăvârşită ar fi, nu-l poate ajuta pe om dacă nu colaborează în mod esenţial 
cu logoterapia. Golul existențial deci, când omul ajunge în punctul în care 
admite că viaţa nu are nici un sens, conduce la deznădejdea existenţială şi la 
angoasa existențială. 

Oamenii stápániti de această angoasă existențială „manifestă un gol 
interior şi o închidere în care simptomele abundă”. În situaţiile de gol 
existențial, omul este condus de asemenea la dorința unei compensaţii 
sexuale. El crede că prin actul sexual va putea îndepărta acest gol pe care-l 
simte. Astfel, şi această dorinţă de desfătare a plăcerii, de multe ori are ca 
pricină „foamea” existențială. După cum remarcă Frankl, „în situațiile 
acestea ale golului existențial, putem observa că pornirea sexuală are un 
caracter desfrânat”. 

Desigur, în acest prim capitol nu am intenţia de a epuiza tema valorii 
logoterapiei şi a diferenţei acesteia față de psihanaliză şi de alte 
psihoterapii. Aceasta o vom urmări mai jos. Ceea ce aş dori să remarc este 
faptul că logoterapia este acea psihoterapie, care are caracterul de a da 
omului un sens vieţii, care este pentru fiecare diferit, sens care nu se 
epuizează în limitele alcătuirii sale biologice. Si aceasta pentru că 
logoterapeuţii au ajuns la concluzia că retrospectiile sau psihanalizările nu-l 
pot ajuta pe om cu rezultate bune, fără concursul logoterapiei, împreună cu 
tot conținutul ei existențial. 


3. Diferenţa dintre logoterapie şi psihanaliză 


Este interesant sá vedem acum cum prezintá Victor Frankl diferenta 
dintre psihanaliză şi logoterapie, şi cum consideră că, în plus, logoterapia 
este metoda perfectă de terapie a omului. De asemenea, este interesant prin 
ce anume se leagă el de Freud şi de generaţiile viitoare. Prin urmare, 
părerea lui despre metodele şi tehnicile pe care le folosesc aceştia sunt 
foarte importante. 

Victor Frankl însuşi, dar şi alți interpreți ai fenomenului, consideră că 
logoterapia reprezintă şi exprimă a treia şcoală psihoterapeutică din Viena. 
Prima este şcoala psihanalitică a lui Freud, a doua este şcoala psihologiei 
individuale a lui Addler, iar a treia este logoterapia lui Victor Frankl. Faptul 
că logoterapia este a treia şcoală psihoterapeutică din Viena, a fost adoptat 
chiar şi de Frankl, atât ca expresie, cât şi ca diferențiere, pentru că în multe 
din textele lui accentuează deosebirile esențiale dintre cele trei şcoli. 

Dacă cineva poate vedea în imagini şi noțiuni schematizate teoria de bază 
a fiecărei şcoli, poate spune că psihanaliza freudiană leagă teoria 
deterministă de principiul plăcerii, şi prin urmare, vorbeşte despre „voinţa 
de plăcere”. Psihologia individualistă addleriană face referire la „voinţa de 
putere”, iar logoterapia lui Frankl vorbeşte despre „voinţa pentru sens”. 

Stabilind chiar mai mult diferenţa dintre cele trei şcoli, Frankl foloseşte şi 
alți termeni. Şcoala lui Freud poate fi caracterizată prin termenul 
autoexpresie sau satisfacerea nevoilor, şcoala lui Addler este caracterizată 
prin autorealizare, adică realizarea nevoilor fiecărui om, iar logoterapia lui 
Frankl prin autodepăşire. Termenul autodepasire înseamnă că omul trebuie 
să se depăşească pe sine, având un sens concret al vieţii, care nu se 
epuizează în hotarele existenţei sale. 

Este cunoscut faptul că analizele psihologice, şi în mod concret cele trei 
şcoli psihologice la care ne-am referit mai înainte, se ocupă de fenomenul 
existenței umane, de ceea ce se poate exprima într-o primă fază prin „eu 
sunt”. Omul încearcă să se vadă pe sine, existenţa lui, să-şi explice şi să 
dezlege problemele care apar în viaţa lui. Psihanaliza lui Freud explică 
acest „eu sunt” în interiorul lui „eu trebuie”, adică „sunt constrâns de 
anumite convenţii şi cauze determinante, porniri şi instincte ereditare şi de 
factori legaţi de mediu şi conflicte”. În această situaţie, putem vedea şi 
arhetipurile lui Jung. Psihoterapia individuală a lui Addler explică pe „eu 
sunt” prin „eu pot”, adică „eu sunt capabil să realizez această sau acea parte 
a sinelui meu”. lar logoterapia lui Frankl explică pe „eu sunt” prin „eu sunt 


dator” şi înțelege prin aceasta că bolnavul trebuie sá abordeze de fiecare 
dată sensul concret în viață, pentru a depăşi problema. 

Dacă privim analitic concepțiile lui Freud, aşa cum le prezintă Victor 
Frankl, observăm că el consideră că în spatele oricărei acţiuni a omului se 
află instinctele, de aceea principiul realității este principiul plăcerii 
(hedonismului). După cum în mod caracteristic subliniază Victor Frankl, 
„punctul de vedere psihodinamic despre om îl prezintă pe acesta ca pe o 
ființă care în mod fundamental se interesează să păstreze sau să menţină un 
echilibru interior, şi, pentru a-l realiza, încearcă să-şi recompenseze 
pornirile şi să-şi satisfacă instinctele”. Pe acestea, care se află în 
subconstient şi determină existenţa omului, Freud le numeşte instincte, în 
timp ce Jung le numeşte arhetipuri, care sunt existente de tip mitic. Desigur, 
după cum subliniază Victor Frankl, aceste puncte de vedere potrivit cărora 
comportamentul omului este reglat existențial de „voinţa de plăcere” şi de 
„Voința de putere”, aşadar de satisfacerea instinctelor şi de realizarea 
posibilităților individuale, sunt depăşite astăzi şi nu pot explica plenitudinea 
existenței umane, de aceea el însuşi preferă „voinţa de sens”, aşa-numita 
logoterapie. 

Înainte însă de a vedea ideile de bază ale lui Victor Frankl despre 
celelalte două şcoli de psihoterapie din Viena, este necesar, pentru a face 
înţeleasă diferenţa dintre psihanaliză şi logoterapie, să oferim două exemple 
concrete, aşa cum le foloseşte Victor Frankl însuşi. 

Un exemplu este acela că el încearcă să inspire omului un sens care poate 
să-i dea putere, curaj şi voinţă pentru viaţă. Nu este o retrospectie a 
trecutului şi o analiză, ci găsirea sensului vieții. Frankl, vorbind cândva 
despre logoterapie, a fost rugat de un doctor să-i prezinte diferența dintre 
psihanaliză şi logoterapie. Frankl l-a rugat să-i spună care este esența 
psihanalizei şi acesta a răspuns: „Pe parcursul psihanalizei, bolnavul trebuie 
să fie întins pe canapea şi să-ţi spună lucruri pe care uneori este foarte 
neplăcut să fie spuse”. Atunci Frankl a spus cu umor, exprimând însă 
realitatea: „Acum, în logoterapie, bolnavul poate să rămână în picioare, 
ascultând însă lucruri pe care uneori îi este neplăcut să le asculte”. Prin 
aceasta, se înțelege că se dă omului un sens care se află dincolo de 
instinctele, arhetipurile şi satisfacerea pasiunilor lui. 

Chiar Victor Frankl semnalează faptul că logoterapia, comparativ cu 
psihanaliza, este mai puţin retrospectivă şi introspectivă. Se fereşte să-l facă 
pe om să-şi analizeze şi să-şi examineze sinele, orientându-l spre viitor, 


dându-i un sens concret vieţii lui. El spune, în mod emblematic: 
„Logoterapia îşi concentrează interesul mai curând spre viitor, adică în 
lucrările şi ţintele pe care trebuie să le îndeplinească bolnavul în viitor. În 
paralel, logoterapia desface toate alcătuirile care conduc spre cercurile 
vicioase, precum şi spre mecanismele retroactive, care joacă un rol atât de 
important în dezvoltarea nevrozelor. Si, prin această modalitate, 
egocentrismul caracteristic al nevroticului este spart, în loc să fie continuu 
protejat şi consolidat”. Această metodă capătă o importanţă deosebită dacă 
ne gândim că persoana nevrotică încearcă sá evite conştientizarea menirii el 
în viaţă, drept care trebuie să-i fie dezvoltată conştientizarea misiunii pe 
care o are de îndeplinit în viaţa el. 

Un al doilea exemplu, care arată diferența, dar şi superioritatea 
logoterapiei faţă de psihanaliză, este o experienţă pe care a avut-o Frankl în 
lagărul de concentrare. Am spus mai sus că teoria logoterapiei a fost într-un 
fel certificată, dezvoltată şi aplicată de însuşi Victor Frankl în lagărul de 
concentrare, în lagărele morţii, în care şi el a fost deținut. 

O problemă pe care a trebuit s-o abordeze în situațiile crunte din lagăre a 
fost cea a sinuciderilor. Deţinuţii, aflându-se în aşteptarea morţii, erau 
condamnaţi şi din punct de vedere sufletesc, şi trupesc, de aceea, nu mai 
puteau suporta viaţa, stare care la rândul ei avea ca rezultat tendința spre 
moarte. Atunci principiul plăcerii al lui Freud nu a putut ajuta cu nimic, şi 
nici dorința de putere în ideea luptei pentru superioritate, aşa cum o 
formulează Addler în teoria lui, ci doar inspirația de a găsi un sens vieții. 
Dezamăgirea deținuților, datorată faptului că nu mai aşteptau nimic de la 
viaţă şi care le genera disperare, trebuia înlocuită cu faptul că aceeaşi viaţă 
aştepta de la ei foarte multe. Aşadar, Frankl a încercat să orienteze gândirea 
lor spre o idee existențială foarte concretă: dacă în viaţa lor existau unele 
persoane care îi iubeau şi îi aşteptau? Prin urmare, chiar dacă acel om 
concret nu mai aştepta nimic de la viaţă, viața mai aştepta însă ceva de la el. 
Semnificative în acest caz sunt cuvintele lui Nietzsche, pe care Victor 
Frankl le foloseşte des: „Cel ce are un scop în viaţă poate rezista aproape 
oricărui cum”. 

Una dintre cele mai caracteristice scene din lagărele de concentrare, pe 
care o descrie Frankl şi are legătură cu valoarea logoterapiei, şi fireşte cu 
diferența dintre psihanaliză şi psihoterapie, este aceea care prezintă 
prăbuşirea condamnaților, atunci când îşi pierd sensul vieţii lor. Când 
condamnatul îşi pierdea sensul vieții, pătimea o stare de prăbuşire psihică şi 


somaticá şi toți înțelegeau din aceste simptome că sfârşitul lui se apropie 
repede. 

Aici ne prezintă o logoterapie comunitară, pe care a făcut-o în lagărul de 
concentrare, dându-le condamnaților un sens vieții. Frankl a accentuat 
caracterul schimbător al vieţii şi asumarea durerii. Ceea ce aş dori să 
subliniez aici, ca fiind mai important pentru cazul pe care îl studiem, este 
aceea că el îşi orientează discursul, dar şi logoterapia, spre faptul că, pentru 
fiecare deţinut există cineva sau ceva în viaţă care-l aşteaptă. În acel 
moment, cineva îl iubea, se gândea la el şi îl aştepta să se întoarcă. Pentru 
unul era copilul lui, pentru altul era soția lui, pentru un al treilea era 
lucrarea lui, pe care ca om de ştiinţă o lăsase neterminată. 

Este emoţionantă o situaţie trăită chiar de el. Într-un anume moment, în 
care îşi aştepta moartea, şi după ce îl consolase pe confratele său, în 
continuare, într-un fel anume îşi redacta testamentul. I-a spus lui Otto: 
„Ascultă Otto, dacă nu má voi întoarce acasă la mine şi la soție şi dacă tu o 
vei revedea, fii atent să-i spui că am vorbit despre ea în fiecare zi şi în 
fiecare ceas. Sá nu uiţi! Al doilea, că nu am iubit pe nimeni altcineva mai 
mult decât pe ea. Al treilea, că oricât de puţin ar fi fost timpul cât am fost 
căsătoriți, această fericire compensează orice, chiar şi toate câte le suport 
aici”. 

Exemplele acestea arată de la sine deosebirea care există între şcoala 
psihanalitică şi şcoala logoterapeutică şi, desigur, superioritatea logoterapiei 
lui Victor Frankl faţă de retrospectiile şi psihodinamicile psihanalistilor 
anteriori lui. În acest moment, trebuie să expunem punctele de vedere ale 
lui Frankl, referitoare la faptul că logoterapia depăşeşte teoriile lui Freud şi 
Addler. 

După cum susține Victor Frankl, Freud este depăşit astăzi. În realitate, el 
a fost creaţia şi produsul epocii sale, iar nu un eliberat de spiritul timpului în 
care a trăit. Cu toate acestea, nici Freud nu a fost, în nici un fel, omul care 
să dispretuiascá orice lucru spiritual şi etic. Lucru adevărat e acela că 
plăcerea nu este cea care-l defineşte pe om în viaţa lui, nici satisfacerea sau 
autosatisfacerea nu reprezintă unicul scop al omului. Dimpotrivă, astăzi se 
constată că „şi voința de plăcere, şi voința de putere sunt factori ai 
autenticei voințe de sens”. Plăcerea, după cum des accentuează Frankl, este 
un subprodus al existenței şi prin urmare, nu este ceea ce trebuie să-l 
definească pe om. La fel şi autorealizarea, voinţa de putere şi satisfacerea 


posibilităților, nu sunt scopul primordial şi „ținta finală a omului, ci mai 
curând o consecinţă sau un subprodus”. 

Astăzi, după cum observă Frankl, este nevoie de ceva dincolo de aceste 
teorii-opinii despre om. Trebuie să se facă o „reumanizare a psihiatriei”. 
Sunt caracteristice cele pe care el le spune: „De multă vreme, în realitate de 
o jumătate de veac, psihiatria a încercat să explice creierul uman ca pe o 
simplă maşină şi, prin urmare, terapia bolii psihice ca pe o tehnică. Cred că 
acest vis s-a risipit. Ceea ce începe să se prefigureze acum la orizont nu este 
diagrama unei medicine psihologizate, ci mai curând diagrama unei 
psihiatrii umanizate”. 

Nu trebuie să se considere că Frankl îl neagă în totalitate pe Freud, însă 
ceea ce el subliniază este faptul că trebuie să se depăşească sau să se 
completeze opiniile aceluia. Freud însuşi a spus că şi-a limitat sinele la 
parterul şi subsolul „clădirii”. Ceea ce trebuie făcut este să-l completám pe 
Freud, iar nu să-l înlocuim. Aşa cum accentuează Victor Frankl în mod 
caracteristic, este nevoie să completăm psihologia adâncurilor cu o 
psihologie a înălțimilor. Acest lucru are legătură cu faptul că este necesar să 
dăm un sens vieții omului, moment în care vor putea fi depăşite toate 
problemele şi nu se va cădea în cercul vicios al retrospectiilor şi al 
diferitelor tipuri de psihodinamică. 

Frankl, în toată lucrarea lui, arată că nu consideră greşite teoriile şi 
metodele anterioare, ci le completează. Desigur, nu subestimează diferitele 
metode utilizate de psihiatrie, din moment ce, după cum mărturiseşte de 
altfel, el însuşi a promovat „primul calmant pe continentul european”. În 
cazul depresiilor endogene, nimeni nu trebuie să-l priveze pe bolnav de 
electroşoc şi de medicamentele calmante. Însă, ceea ce tine să arate în chip 
hotărât este că nimeni nu trebuie să se limiteze doar la acestea, pentru că 
sentimentele de vinovăție nu pot fi îndepărtate de la om prin acelea, din 
moment ce vinovăția autentică se află mult mai în adânc. El vorbeşte despre 
vinovăția existenţială care este împletită cu ipostasul£ uman. Desigur, aşa 
cum accentuează, vinovăția existențială nu este cauza depresiilor endogene, 
ci depresia endogená „poate produce o cunoaştere nefirească a acestei 
culpabilitáti”. Este un pericol foarte mare ca omul să nu vadă că problemele 
concrete se află în legătură cu golul existenţial şi încearcă să se liniştească 
folosind medicamentele calmante. Folosirea lor, care sporeşte cu fiecare zi, 
arată că omul „a renunţat într-o foarte mare măsură la credință şi s-a 


refugiat într-o himerá, prin care crede că va putea găsi fericirea sau liniştea 
sufletească”. 

Psihoterapia şi psihanaliza clasică se sprijină mult pe aşa-zisa 
homeostazie — „tipul echilibrului dinamic este caracteristic pentru sistemele 
autoreglante compuse”. Frankl susține că omul nu are nevoie de 
homeostazie, de un anumit echilibru interior, care ar putea avea legătură cu 
dorinţa de plăcere şi putere, cu realizarea dorințelor şi a posibilităților, ci de 
o tensiune dinamică, care să se afle în legătură cu existenţa umană. Astfel, 
omul nu are nevoie de homeostazie, ci de „noodinamică”, adică o tensiune 
care-l ţine pe om orientat spre realizarea sensului existenţei lui personale. 
Acest sens nu poate fi limitat la desfătarea plăcerii si la realizarea 
posibilităților omului, ci la un anume sens care se află dincolo de acestea. Și 
acesta este realizabil, pentru că omul are capacitatea de a ieşi din eul său şi 
de a se smulge din el. Este vorba de un principiu numit „dimensiune 
ontologică”. 

Toate simptomele nevrotice înfloresc şi se dezvoltă în interiorul aşa- 
numitului gol existențial. De aceea, nici o nevroză nu va putea fi vindecată, 
mai mult chiar, nici o psihoterapie nu va putea ajuta în mod eficient, dacă 
nu va fi completată de logoterapie. 

Foarte multi au observat că problemele care-l chinuie pe om sunt 
„filosofice”, şi nu nişte simple conflicte emoţionale. Astfel, şi medicina de 
astăzi trebuie pusă în legătură cu filosofia, şi medici1-psihoterapeuti cu 
filosofii, mai ales cu cei existențialişti, de vreme ce aceştia se îndeletnicesc 
cu existenţa omului şi cu problemele lui existențiale. De aceea, se poate 
observa, după cum notează Frankl, că astăzi medicii se apropie de bolnavi, 
care mai demult ar fi mers la preot, pastor sau rabin. Într-adevăr, se observă 
acest fenomen, ca oamenii să nu dorească să colaboreze sau să fie ajutaţi de 
preot, ci să se îndrepte spre medici. Şi ultimii sunt obligați să exercite 
lucrarea pe care ar fi făcut-o preotul. Frankl vorbeşte despre „îngrijirea 
medicalo-preoţească”, de vreme ce medicii trebuie să exercite o lucrare 
terapeutică, pe care ar fi trebuit să o facă preotul sau rabinul. Acest lucru 
vrea să-l spună şi fraza lui Kierkegaard, că „preoții nu mai sunt păstorii 
sufletelor, acum medicii au devenit păstori”. 

Această opinie se află în legătură cu climatul impus în ultimul timp în 
spaţiul occidental. Din moment ce în Occident tradiția ortodoxă neptică a 
fost abandonată, iar preoții se limitează acum la o perspectivă 
sentimentalistă şi moralistă, din moment ce se vorbeşte despre renaştere 


fără a exista o vitalitate a pocáintel şi întrucât s-a renunţat la învăţătura 
despre îndumnezeirea omului, creştinismul occidental a deceptionat lumea 
şi a condus-o către filosofii existentialisti şi medici. Acesta este un motiv 
care arată, pe de o parte, neputinta pătrunderii interpretărilor şi analizelor în 
spațiul ortodox, unde există teologia neptică, iar pe de alta, actualitatea şi 
căutarea vieţii isihaste de către omul occidental. 

Până acum am văzut valoarea logoterapiei şi deosebirea ei de psihanaliza 
clasică, aşa cum a fost formulată ea de înaintaşii lui Victor Frankl. 
Psihanaliza se bazează în principal pe introspectie, în timp ce logoterapia pe 
o ontoanaliză, din perspectiva faptului că îi redă omului sensul vieții. 
Psihanaliza se axează în principal pe trecut şi este restrânsă la puterile 
omenești, pentru că vorbeşte despre autosatisfacere şi autorealizare. 
Dimpotrivă, logoterapia este orientată în special către viitor, şi este 
exprimată de aşa-numita „stare ontologică”, de aşa-numita autodepăşire, de 
vreme ce-l scoate pe om din hotarele strâmte şi limitative ale eului său sau 
ale condițiilor impuse de mediul şi situaţia în care se află. 

Vom înainta însă în capitolul următor, pentru a vedea tezele centrale şi de 
bază ale logoterapiei. Aceasta ne va ajuta să percepem mai bine valoarea ei, 
dar şi deosebirea acesteia de psihanaliză. 


4. Principiile de bază ale logoterapiei 


Este cunoscut faptul că orice teorie are anumite principii de bază, 
anumite puncte principale pe care se susține. Oricare cercetător ştiinţific 
porneşte de la anumite teze, pe care apoi le aprofundează şi le extinde. De 
altfel, aici se află originalitatea fiecărui cercetător. 

Tocmai acest lucru se întâmplă şi cu Victor Frankl, a cărui teorie despre 
logoterapie o prezentăm aici. De aceea, în afară de acele puncte 
edificatoare, pe care le-am văzut anterior şi care în mod sigur sunt 
determinante, vom analiza principiile de bază ale logoterapiei. Ni se va 
oferi astfel posibilitatea de a o înţelege mai bine. 

În continuare vom analiza cinci puncte de bază, după cum le-am localizat 
în conformitate cu studierea respectivelor cărți ale lui Frankl, unde dezvoltă 
în mod concentrat punctul său de vedere despre logoterapie. 


a. Trei premise de bază ale logoterapiei 


De vreme ce Victor Frankl stabileşte adevărul că logoterapia nu este 
analiză, ci terapie, subliniază că teoria lui se bazează pe o clară filosofie a 


vieţii. În interiorul acestor cadre, el prezintă cele trei premise de bază. 
Prima este libertatea voinței, a doua este voința de sens şi a treia este sensul 
vieţii. Într-adevăr, atunci când cineva studiază teoria logoterapiei, va costata 
că tot sistemul terapeutic se bazează pe aceste trei puncte esenţiale. Aceasta 
arată de altfel faptul că logoterapia este în principal filosofie, şi desigur o 
filosofie existentialistá. Vom observa în mod analitic aceste trei premise. 

Prima. Părerea centrală şi de bază a lui Victor Frankl este aceea că omul, 
în ciuda diferitelor greutăți interioare şi exterioare, este liber să-şi aleagă 
modul de viață, aşadar nu este autodeterminat de anumite împrejurări în 
care se găseşte. Se susține ideea că doar două categorii de oameni nu sunt 
liberi, că voinţa lor nu este liberă să aleagă ceva. Din prima categorie fac 
parte schizofrenicii, care cred că gândurile lor sunt controlate şi conduse de 
alții, iar din a doua categorie fac parte filosofii determinişti, care cred că 
este o iluzie să credem că putem folosi voinţa noastră în mod liber. Victor 
Frankl crede că nu acesta este adevărul. Cu certitudine omul, ca făptură 
limitată, are o libertate care se mişcă între anumite hotare. Omul nu are o 
libertate absolută, aşadar nu este liber de „condiţiile biologice, psihologice 
si sociale în interiorul naturii”. Însă este liber să ia o poziţie concretă faţă de 
acestea. Se susţine cu certitudine că „omul este liber să se ridice deasupra 
planului factorilor determinanti de ordin somatic şi psihic ai existenţei 
sale”. El are posibilitatea de a lua poziţie vizavi de lume şi de el însuşi, sá 
gândească şi chiar să respingă propriul eu. 

Unii, vrând să justifice necesitatea hotărârilor pe care le iau în viaţa lor şi 
a actelor pe care le săvârşesc, atribuie aceste evenimente eredității, 
instinctelor şi mediului social. Frankl consideră că toate acestea pot să 
circumscrie domeniul de acțiune al libertăţii umane, însă nu pot denatura 
capacitatea omului de a lua o poziţie analogă împotriva acestor stări de fapt. 
El accentuează în mod caracteristic: „Condiţiile nu mă determină cu 
precizie pe mine, ci eu le determin dacă mă retrag din ele sau le ignor... 
Omul niciodată nu este determinat în întregime, în sensul de a fi direcționat 
de evenimente şi anumite forţe. Mai curând, omul este în final cel ce se 
autodetermină”. Omul poate să menţină urme ale libertăţii interioare şi ale 
independenţei de gândire, chiar dacă se găseşte în condiţii psihice tragice şi 
tensiuni fizice. 

Această părere nu este născocită în urma unei cugetări abstracte, nici 
extrasă din „laboratoarele” ştiinţifice, ci, aşa cum spune chiar el, „din 
laboratoarele vii ale lagărelor”. Acolo a văzut pe unii tovarăşi al săi care se 


comportau ca bestiile şi alții care se comportau precum sfinții. Epoca 
noastră a cunoscut ambele feluri de oameni, şi oamenii care au inventat 
camerele de gazare de la Auschwitz, şi aceia care au intrat în camerele 
acestea demni, rugându-se lui Dumnezeu. El însuşi are posibilitatea să 
povestească multe lucruri prin care a trecut. Undeva descrie faptul că în 
sacoul unui om, care abia intrase în camerele de gazare, a găsit rugăciunea 
pe care, ca evreu, trebuia sá o înalte în fiecare zi spre Dumnezeu. 

Aş vrea să adaug aici un pasaj caracteristic, esență a experienței lui 
personale. Scrie în acest sens: „Ce este aşadar omul, ne întrebăm? Este o 
fiinţă care mereu hotărăşte ceea ce este. O ființă care deopotrivă deţine 
posibilitatea de a cobori la nivelul unui animal sau de a urca treptele 
sfințeniei. Omul este o ființă care la sfârşit de tot a inventat camerele de 
gazare, dar în aceeaşi clipă el este cel care intră aici cu capul sus si cu 
rugăciunea Tatăl nostru sau cu rugăciunea evreiască a morţii pe buze”. 

În mod firesc, trebuie să fim atenţi că atunci când îl ascultăm pe Victor 
Frankl vorbind despre libertatea de alegere şi despre alte teme, nu trebuie 
să-l judecăm în mod exigent, pe baza învăţăturii ortodoxe pe această temă. 
Câteva asemenea păreri vom formula mai târziu. Aici însă trebuie să 
semnalăm că Victor Frankl se mişcă în anumite cadre umaniste, care se 
apropie însă foarte mult de concepția ortodoxă. 

A doua. O altă teză de bază a logoterapiei, prin care se deosebeşte de 
oricare altă psihanaliză, este „voinţa de sens”. Aceasta este pusă în legătură 
cu o nevoie existențială naturală a omului. El însuşi afirmă că rezultatul 
unui sondaj de opinie a părerii sociale în Franţa a demonstrat că 89% dintre 
oamenii care au fost chestionaţi, au răspuns că omul are nevoie de „ceva” 
grație căruia să trăiască. De asemenea, 61% au răspuns că există ceva în 
viaţa lor pentru care sunt gata să moară. 

Am notat deja că voinţa de sens este punctul fundamental în teoria 
logoterapiei, exact pentru că este ceea ce se compară cu „voinţa de plăcere” 
a lui Freud şi cu „voinţa de putere” a lui Addler. Prin urmare, este ceea ce 
diferențiază fundamental logoterapia de psihanaliza clasică. 

Frankl, referindu-se la „voinţa de plăcere”, spune că plăcerea este un 
subprodus al existenţei omului, şi nu tinta ei. Din momentul în care plăcerea 
devine ţintă, se distruge şi se deteriorează ea însăşi într-o mare măsură. În 
realitate, când omul îşi face din plăcere un scop, atunci, pe de o parte nu va 
reuşi s-o dobândească, iar pe de altă parte va pierde şi scopul său 
fundamental. Când plăcerea este considerată scop de bază, atunci se creează 


o multitudine de nevroze sexuale. În mod repetat, Frankl vorbeşte despre 
nevrozele sexuale atunci când plăcerea este absolutizată şi din subprodus 
devine scopul de bază al omului. De altfel, din descrierea celor ce s-au 
petrecut în lagărele de concentrare, se constată că din prima zi nu au existat 
probleme sexuale, ci s-au dezvoltat intens cele existențiale. După Frankl, 
aceasta este dovada că problemele cele mai adânci care-l acaparează pe om 
sunt cele existențiale, şi prin urmare, întâietate are „voinţa de sens” şi nu 
„voinţa de putere”. 

Frankl este sigur că în om este înnăscută tensiunea dintre sens şi 
existență. Omul, din firea lui, este orientat către un sens. Orientarea către un 
sens este ceva şi abordarea sensului este altceva. Totuşi, „voinţa de sens” 
este mai importantă decât „voinţa de plăcere” sau „voinţa de putere”. 

Observăm că acest punct de vedere se apropie de teologia Bisericii, de 
faptul că omul este creat să ajungă la asemănarea cu Dumnezeu, la 
îndumnezeire. 

A treia. Din moment ce Frankl a prezentat primele două principii de 
bază, adică libertatea voinţei şi voinţa de sens ca fireşti pentru existența 
umană, înaintează la al treilea principiu de bază, care este stabilirea sensului 
vieţii. În continuare, vom vedea câteva dintre părerile centrale ale lui Victor 
Frankl despre sensul vieții. 

Am spus anterior că logos este cuvântul folosit de Frankl cu înţelesul 
grecesc, care înseamnă sens sau scop. De aceea, logoterapia încearcă să 
directioneze omul spre a găsi scopul şi rațiunea existenţei, dar şi a fiecărui 
eveniment concret pe care-l întâlneşte în viaţă. Sensul este chiar cel mai 
profund scop al vieţii lui, finalitatea către care trebuie să se îndrepte. 

Într-adevăr, în viaţa lui, omul este chemat de multe ori să aleagă între 
„cea mai profundă ineptie şi cel mai profund sens” în plan existențial. 
Aceasta arată şi valoarea sensului existențial şi, desigur, a celui mai profund 
sens pentru viața omului. Frankl foloseşte în mod repetat expresia lui 
Nietzsche: „Cel ce are un scop în viaţă poate rezista aproape oricărui cum”. 
De asemenea, în textele lui foloseşte şi cuvântul lui Goethe: „Trebuie să 
tintim totdeauna taurul în ochi, chiar dacă ştim că nu-l vom nimeri de 
fiecare dată”. Şi, inseránd această frază, el spune că omul trebuie să încerce 
să ajungă la bine în mod absolut, deoarece altfel nu va realiza nici binele 
relativ. 

Sensul vieții este, în conformitate cu Frankl, o provocare pentru om. 
Sensul nu este doar o expresie a existenţei, ci acel ceva care merge în faţa 


existenței, o provoacă continuu, şi îi dă ritm. Folosind ca model ieşirea 
evreilor din Egipt spre pământul făgăduinţei, spune că norul luminos, care 
era slava lui Dumnezeu, era în faţă şi îi conducea. Lucrurile ar fi fost 
dificile dacă norul s-ar fi instalat în mijlocul israelitenilor. Atunci nu i-ar 
mai fi condus pe cale, ci toate ar fi fost acoperite şi israeliții s-ar fi pierdut. 

Unii oameni sunt călăuze şi ne aduc fatá-n faţă cu sensurile şi valorile, iar 
alții, făcători de pace, ne odihnesc de greutatea abordării sensului, a celui 
mai înalt scop al vieții. Moise a fost un conducător ce nu a adus linişte 
conştiinţei omului, ci a neliniştit-o, dându-i cele zece porunci. l-a adus pe 
oameni fatá-n față cu idealurile şi valorile. 

Sensul nu trebuie să fie în funcție de evenimentele vieţii şi de condițiile 
sociale, nici să se epuizeze în nevoile biologice şi psihologice, ci să fie 
dincolo de existența omului, pentru că aşa poate să-i dea ritm şi să-l 
conducă. Unii se tem de o asemenea psihoterapie, cum este logoterapia, 
care cere multe de la om şi-i stabileşte sensuri înalte. Însă în epoca 
contemporană, în care domneşte golul existenţial, problema nu este 
tensiunea, ci lipsa tensiunii, care provine din pierderea sensului. 

Victor Frankl este clar atunci când susține că omul contemporan nu are 
nevoie de „„homeostazie”, adică un echilibru interior, ci de „noodinamică”, o 
tensiune cauzată de sensul existențial al vieţii. Vom oferi propriul lui 
cuvânt, foarte grăitor şi frumos exprimat: „Ceea ce are omul nevoie nu este 
o stare fără tensiune, ci încercarea şi lupta pentru ceva ce merită să dorească 
s1 să caute să găsească. Ceea ce are omul nevoie nu este atât eliminarea 
tensiunilor, cât provocarea sensului concret al existenţei sale personale, pe 
care trebuie să-l îndeplinească doar el singur. Tensiunea dintre subiect şi 
obiect nu vlăguieşte sănătatea şi integritatea, ci, dimpotrivă, le fortifică... 
Astfel, terapeutii nu trebuie să se teamă să sporească greutatea 
responsabilităţii bolnavului, pentru a-şi îndeplini scopul existenţei lui”. 

Tensiunea generată de provocarea pentru sens nu este o boală. 
Dimpotrivă, se consideră greşită concepția că omul are nevoie mai mult de 
linişte interioară —,homeostazie” — adică o stare în care să fie scutit de 
tensiuni datorate existenţei sensului înalt, stare periculoasă pentru sănătatea 
psihică a omului. 

Există sens relativ şi sens absolut. În principal, în stările limită din viaţa 
omului, trebuie să se acorde întâietate sensului absolut. Sensul relativ al 
vieţii se află în legătură cu noţiunea de viață, în timp ce sensul absolut are 


legătură cu suferința şi cu moartea. Când cineva află sensul vieţii în situații 
tragice, atunci trăieşte sensul absolut, care îi dă cu adevărat sens vieţii. 

Frankl însuşi foloseşte un exemplu personal din epoca în care se găsea în 
lagărele de concentrare şi-şi aştepta moartea. În timp ce interesul multor 
deținuți se concentra pe întrebarea: dacă vor supravieţui lagărelor? — pentru 
că altfel, durerea nu ar avea sens — el s-a concentrat în altă parte, spre altă 
temă: „Are tot acest periplu, toată această aşteptare a morţii un sens? Pentru 
că dacă nu are, atunci, în final, nu are sens ca cineva sá mai trăiască”. Aici 
se vede clar faptul că, în timp ce unii abordau durerea în vederea eliberării 
şi a plăcerii, el încerca să găsească un sens în interiorul durerii, aşadar 
vedea viaţa prin prisma durerii. 

Acest fapt se leagă de acela la care am făcut referire într-un alt 
subcapitol, acela că omul nu trebuie doar să aştepte ceva de la viaţă, ci să 
simtă că viaţa aşteaptă ceva de la el. Victor Frankl susține în mod frecvent 
în textele sale că există o rațiune, un sens, un scop şi în cea mai nefericită 
viaţă. „Viaţa are un sens absolut şi este nevoie de o credință absolută în 
acesta.” Desigur, acest lucru are legătură cu felul filosofiei pe care şi-a ales- 
o fiecare, şi pe cât este de corectă filosofia, pe atât de just abordează aceste 
probleme tragice. 

Referindu-se la modurile prin care omul dobândeşte un sens în viaţa lui, 
Victor Frankl prezintă trei: sensul vine, în primul rând, prin ceea ce oferă 
cineva în viață prin lucrarea lui creatoare, în al doilea rând, prin ceea ce ia 
din lume ca valori experimentale, şi al treilea, prin poziția pe care o la în 
diferite probleme şi evenimente tragice, cum sunt bolile incurabile etc. Nu 
ne vom ocupa aici de suferinţa şi sensul pe care cineva le poate găsi în 
aceasta, pentru că o vom analiza puţin mai încolo. 

Omul, fără un sens în viaţa lui, şi desigur fără a încerca să obțină, sau cel 
puţin să fie orientat spre sensul absolut, se prăbuşeşte în momentele dificile. 
Experiența lui V. Frankl din lagărele de concentrare l-a condus la 
certitudinea acestei păreri. Prăbuşirea nu se limitează doar la domeniul 
psihic, ci se extinde şi la cel biologic. Chiar şi moartea poate proveni, cu 
exactitate matematică, din absenţa sensului, când omul se găseşte în situații 
tragice. 

Desigur, când Victor Frankl vorbeşte despre sensul vieţii, îl leagă de 
existența personală a fiecărui om. Nu logoterapeutul îi dă omului sens, ci 
încearcă să-l ajute să găsească el însuşi sensul său în viaţă. Logoterapeutul 
nu seamănă cu pictorul, care prezintă tabloul altui om, ci cu doctorul de 


ochi, care încearcă să vindece ochiul, pentru ca astfel, omul să poată vedea 
singur sensul său. De aceea, logoterapeutul nu-i transmite bolnavului 
imaginea lumii, după cum o vede el, ci îl vindecă, pentru ca bolnavul să 
vadă lumea aşa cum este, din interiorul propriei lui perspective. De aceea, 
în realitate „un sens se schimbă de la om la om, de la zi la zi, de la oră la 
oră”. Ceea ce trebuie să subliniem, este că viața fără sens nu este viaţă, nu 
are valoare. Desigur, sensul, în valoarea lui absolută, care se găseşte în 
timpul suferinţei, morții, depăşeşte graniţele logicii şi ale lumii şi nu poate 
fi apropiat prin mijloace logice. De aceea, vorbim despre „suprasens”. 


b. Triada tragică 


După cum se pare că a devenit clar, Victor Frankl acordă o mare valoare 
stărilor tragice în care se găseşte omul. Într-adevăr, omul este din fire o 
ființă tragică, dar măreția lui se vede în modul în care abordează 
evenimentele tragice. El vorbeşte frecvent în textele sale despre triada 
tragică, care este: suferința, moartea şi vinovăția. Le vom vedea pe acestea 
expuse analitic în continuare. 

Suferinta, moartea şi vinovăția sunt trei mari evenimente existențiale, pe 
care omul trebuie să le abordeze în viața sa, şi nu trebuie ca medicul să 
producă confuzie între acestea. Omul nu poate îndepărta această triadă 
tragică, pentru că este un aspect al vieţii lui, puternic legat de existenţa lui. 
Încercarea de a se acoperi aceste evenimente existenţiale constituie o 
nevroză a epocii noastre. ŞI „cu cât nevroticul încearcă mai mult sá le nege, 
cu atât se va adânci într-o suferință şi mai mare”. 

Aceste opinii ale lui Frankl sunt foarte importante dacă ne gândim că 
ceea ce predomină în psihodinamica multor şcoli psihanalitice se constituie 
în homeostazie, aşadar în echilibrul psihologic al omului, care izbuteşte în 
viaţă şi prin alungarea gândului morţii, al suferinţei şi al vinovăție. 

În principiu, trebuie să vedem care este opinia lui Frankl despre 
vinovăţie. În cărţile sale, el vorbeşte de foarte multe ori despre vinovăţie. 
Desigur, nu există un capitol special, în care să fie analizată poziţia față de 
vinovăţie, aşa cum face cu alte teme, însă o leagă în mod clar de suferință şi 
de moarte, considerând-o şi pe aceasta o problemă existențială, care trebuie 
să fie depăşită. 

La un anumit punct el identifică vinovăția cu păcatul, din moment ce, 
referindu-se la triada tragică, înlocuieşte vinovăția cu păcatul, fără să 
stabilească exact ce este acesta. Într-un alt punct însă, vorbeşte despre 


vinovăția existențială, care este împletită cu existenţa umană. El leagă în 
mod clar vinovăția, această tragedie a existenţei umane muritoare, de 
suferință şi moarte, şi nu de acțiuni izolate. Personal, consider că el leagă 
vinovăția şi de inexistența sensului vieții, precum şi cu aşa-numitul gol 
existențial. 

Definind, aşa cum fac cei mai multi, ce înseamnă exact vinovăția, spune 
că aceasta este responsabilitate fără libertate, după cum samavolnicia este o 
libertate fără responsabilitate. Observăm că el subliniază în mod 
caracteristic: „În timp ce samavolnicia este libertate fără responsabilitate, 
vinovăția este responsabilitate fără libertate, adică fără libertatea de a alege 
o stare corectă faţă de vinovăţie”. Se pare că leagă foarte intim vinovăția de 
suferință, din moment ce, atunci când cineva stă în fața suferinței fără 


libertate, apare vinovăția. De aceea, dacă omul nu poate schimba ceva din 


viaţa lui, cel puţin poate, prin metanoia?, să se schimbe pe sine. 


Victor Frankl nu acceptă opinia unor psihiatri, conform căreia bolnavul 
care suferă de depresie endogenă nu doar că se simte vinovat, ci este cu 
adevărat vinovat. Fiecare om este vinovat pe parcursul vieții sale, din 
moment ce vinovăția este legată de existența umană. Aceasta înseamnă că 
nu vinovăția este cauza depresiei endogene, ci chiar depresia endogenă. 
Pentru că depresia are o origine somatogenă, iar nu una noologicá, provoacă 
,0 stare de conştiinţă nefirească” faţă de această vinovăție. El foloseşte 
modelul stâncii aflată sub nivelul apei, care se iveşte şi se manifestă pe 
durata refluxului. Stânca de sub apă nu este cauzată de reflux, ci doar apare 
în acel moment. 

Este evident după toate aceste menţiuni că Frankl leagă vinovăția nu atât 
de elemente individuale şi psihologice, cât o leagă de evenimente 
existențiale, cum ar fi suferința şi moartea. Omul are înlăuntrul său 
vinovăția, aşa cum are şi suferința şi moartea. La acest punct, putem 
observa anumite diferente ale lui față de Tradiţia ortodoxă, pentru că în 
conformitate cu învăţătura ortodoxă, moartea şi suferința nu sunt o stare 
firească a omului, ci una nefirească, care a fost însă învinsă şi depăşită prin 
moartea şi învierea lui Hristos. De asemenea, în Tradiţia ortodoxă nu 
vorbim despre vinováti1, ci despre mustrări de conştiinţă. Negreşit, este o 
mare diferență. Omul simte mustrări de conştiinţă pentru greşelile 
personale, dar nu este un vinovat, în plus şi pentru faptul că Dumnezeu nu 
este Acela care se mânie, se supără şi condamnă. 


Un alt eveniment existențial inclus în triada tragică este suferința. Este 
una din temele majore ale lui Frankl. Una din axiomele de bază ale 
logoterapiei este că omul nu trebuie să se lupte să analizeze şi nici chiar sá 
fugă de suferință, ci trebuie să fie dispus s-o suporte în viaţa lui, desigur, cu 
premisa că suferința are un anume sens. 

Când omul nu poate schimba evenimentele vieţii lui sau anumite stări 
tragice, atunci trebuie să-şi asume responsabilitatea suferinței sale şi s-o 
accepte. Modul prin care-şi va accepta suferinţa este şi acela care va da sens 
vieţii sale. Cea mai mare reuşită a omului în viaţa sa este să găsească modul 
corect în care să-şi accepte suferinţa. În acest sens, repetă maxima lui 
Goethe: „Nu există situație care să nu poată fi înnobilată, fie de o reuşită, 
fie de suferință”. 

Într-un subcapitol anterior ne-am referit la sensul pe care trebuie să-l aibă 
omul în viaţa lui. Victor Frankl insistă, şi aceasta este una dintre axiomele 
de bază ale logoterapiei sale, că „sensul poate fi găsit în viaţă nu doar prin 
faptă sau prin valori empirice, ci de asemenea prin suferință”. De aceea, 
până în ultima clipá, viaţa nu încetează să aibă un sens. Când omul 
întâmpină o boală incurabilă, chiar şi atunci 1 se dă o ocazie „de a împlini şi 
cel mai profund sens al lui, pe cât este posibil”. Ceea ce are mare 
însemnătate este starea pe care cineva o are în faţa unei nenorociri. 

Analizând în logoterapie marea problemă a suferinţei, Frankl spune că 
libertatea umană nu constă în eliberarea omului de evenimentele dificile şi 
tragice, ci în starea liberă în faţa greutăților. Astfel, cineva îşi dezvoltă 
propria libertate în mod analog cu alegerile pe care le face în astfel de 
momente dificile. Victor Frankl, practicând logoterapia, ajunge la concluzia 
că oamenii pot accepta foarte uşor suferinţa, fiind suficient să înțeleagă care 
este sensul ei. Sunt semnificative cuvintele sale: „Bolnavii niciodată nu 
ajung la deznădejde din cauza suferinţei însăşi. Dimpotrivă, deznădejdea lor 
îşi are rădăcina în orice stare de îndoială, dacă suferinţa lor nu are sens. 
Omul este pregătit şi dispus să-şi asume orice suferinţă, imediat ce ar putea 
găsi un sens în ea”. 

Sensul vieţii se află dincolo de existența omului, tocmai de aceea şi în 
cele mai nefericite situații cineva poate găsi sens în viaţa sa. El accentuează 
cu hotărâre că nu există nici un motiv „să ne îndoim de sensul care se află şi 
în cea mai nefericită viață”. El face referire la un anumit exemplu. A fost 
întrebat la un Congres dacă nebunii pot deveni sfinți. Răspunsul său a fost 
pozitiv. Între altele, a spus că nimeni nu poate stabili faptul că sub un 


anumit IQ, mai precis sub 90, cineva nu ar putea sá devină sfânt sau sá 
dobândească o etică superioară. După aceea, a spus că nimeni nu neagă 
faptul că pruncul are personalitate. Acelaşi lucru putem afirma şi despre 
nebun, din moment ce, este sigur că nebunul este un om care se găseşte încă 
în starea copilărească. 

Prin urmare, elementul de bază al vieţii omului este să găsească un sens 
concret si în cea mai nefericită viaţă, sá ia asupra sa suferinţa. Într-adevăr, 
cea mai mare problemă pe care o poate observa cineva în societățile 
contemporane este că oamenii caută febril multumirea, desfătarea, şi fug de 
suferință. Dar este sigur că abordarea suferinţei într-o modalitate corectă 
oferă o altă simtire a vieții, mai completă şi mai autentică. 

Aceste opinii ale lui Victor Frankl nu sunt teorii care s-au născut din 
cugetările lui personale, fără a avea o legătură cu viaţa. El însuşi a 
confirmat şi a dezvoltat aceste teorii în lagărele de concentrare, după cum 
deja am menţionat. În cartea sa Căutând sensul vieţii şi al libertăţii într-un 
lagăr de concentrare, sau aşa cum a fost publicată pentru prima dată cu 
titlul De la lagărul morții la existentialism, se pot întâlni modele şi situații 
foarte emotionante şi expresive. 

Parcurgerea câtorva capitole ale acestei cărți arată că suferinţa are o mare 
valoare binefăcătoare atunci când cineva adoptă o poziţie corectă în faţa el. 
El vorbeşte despre „viaţa spirituală a deţinuţilor”, analizând faptul că în 
lagăre există posibilitatea ca cineva să dezvolte o viaţă spirituală. Vorbind 
despre „extazul iubirii”, spune că i se oferea detinutului ocazia să înțeleagă 
sensul iubirii, care este în realitate extaz, care „depăşeşte hotarele 
ipostasului fizic al persoanei iubite”, din moment ce „găseşte cel mai 
profund sens în existenţa sa spirituală, precum şi în sinele său interior”. În 
interiorul lagărului, chiar dacă faptul pare paradoxal, era posibil ca cineva 
să dobândească ,,simtirea frumuseții”, prin diferitele exemple la care se 
referă. Inváta cineva ,,simtirea umorului”, care şi acesta „este o armă 
sufletească în lupta pentru autoconservare”. Chiar în mijlocul tragismului 
evenimentelor lagărului şi în faţa morții, dobândea certitudinea „relativității 
durerii şi plăcerii”. 

Vorbind epigramatic despre valoarea suferinței şi despre prezenţa el 
binefăcătoare în viaţă, Frankl spune că în interiorul lagărelor de concentrare 
exista posibilitatea de a înţelege faptul că la fiecare om suferinţa este „unică 
s1 irepetabilă”, nimeni altul nu-l putea înlocui pe om în suferinţa lui, de 
asemenea că acesta trebuia s-o accepte ca pe o misiune unică şi absolută, şi 


că, analog cu modul în care îi face faţă şi o suportă, „i se oferă sau nu 
ocazia unică a plinătății interioare”. 

În cadrul triadei tragice, în afară de vinovăţie şi suferință, mai este 
cuprinsă şi moartea. Este şi aceasta o problemă tragică existențială, care l-a 
preocupat dintotdeauna pe om. Desigur, din caracterul muritor al omului 
decurge şi suferinţa, şi vinovăția. Cunoaştem foarte bine faptul că prin 
naşterea unui om vine în lume un anume om concret, care însă urmează la 
un moment dat să moară. În acest fel fiecare om este un viitor mort. 

Acest tragism al morţii a fost trăit de Victor Frankl timp de trei ani în 
lagărele de concentrare, atunci când a văzut oameni murind de boli şi 
foame, sau când îi vedea conduşi spre camerele de gazare. A trăit tragismul 
morții şi în hotarele propriei lui vieți, când fiecare oră sau clipă putea fi 
ultima din viaţa lui. Şi, desigur, după cum am spus în alt subcapitol, 
majoritatea membrilor familiei lui au murit în lagărele de concentrare, fie în 
camerele de gazare, fie în alte moduri necunoscute. În lagărele de 
concentrare au existat şi cazuri de canibalism, când cineva căuta să 
găsească un mădular al trupului omenesc care lipsea din mormanul de 
cadavre şi-l afla gătit „într-o oală”. Toată viaţa lui în interiorul lagărului 
morții a fost o moarte lentă, după cum o denumeşte Victor Frankl. 

Nimeni nu poate nega cele pe care le spune Frankl despre suferință şi 
moarte, pentru că nu sunt rodul fanteziei lui, ci al experienţelor sale 
personale. Sunt importante aşadar, toate lucrurile pe care le menţionează 
referitor la aceste teme. 

Una dintre axiomele de bază ale logoterapiei este caracterul trecător al 
omului pe pământ. Omul trebuie să se împace cu acest eveniment, pentru că 
tocmai acesta îi va da sens vieţii. Creativitatea omului, pe care se sprijină 
toată dezvoltarea civilizației şi a culturii, se datorează simţirii, amintirii 
morții. Omul poate folosi corect timpul doar din interiorul presiunii stării 
trecătoare a vieţii. Dacă omul ar fi fost nemuritor, atunci ar fi întârziat 
realizarea multor lucrări şi cu certitudine „nu ar fi existat o rațiune ca să se 
producă la timp”. În acest fel, acceptarea caracterului muritor înseamnă 
creativitate şi dezvoltarea tuturor harismelor personale. Trebuie să privim 
moartea şi prin această viziune benefică. 

Este foarte important ca omul să cunoască modul în care va muri şi nu 
doar modul în care va trăi. De altfel, şi moartea este strâns legată de viaţă şi 
nu poate fi înţeleasă viața fără moarte. Chintesenta întregii filosofii, spune 
Victor Frankl, se concentrează în următoarele cuvinte: „Să ştii să mori 


înseamnă că înţelegi de ce mori”. Într-adevăr, când omul găseşte sens în 
moarte, când înțelege că moartea are sens, atunci ştie să şi moară, salvând 
demnitatea existenţei umane. 

Există o idee generală: „Mai întâi să trăieşti şi apoi sá filosofezi”. Aceasta 
însă, aşa cum o trăieşte cineva în lagărele de concentrare, potrivit 
experienței şi cuvântului lui Victor Frankl, nu e valabilă, deoarece el susține 
exact contrariul: „Mai întâi să filosofezi şi apoi să mori”. Cel mai sigur şi 
adevărat lucru este să-i dea cineva altuia să evalueze „sensul primordial, 
astfel încât să stea drept şi să păşească mândru spre moartea martirică”. 
Abordarea curajoasă şi eroică a morţii, care este demnitatea omului, are 
legătură cu sensul pe care 1-1 va da fiecare om. 

Să nu creadă cineva că lucrurile despre care ne vorbeşte Victor Frankl au 
fost valabile atunci, în acele lagăre ale morţii, şi astăzi, în epoca noastră, nu 
sunt valabile. Există şi astăzi, în mod analog, aceleaşi condiţii, de vreme se 
cunoaşte faptul că toată societatea contemporană este organizată într-un 
asemenea mod încât poate fi caracterizată drept închisoare şi lagăr de 
concentrare, în care trăim ca viitori morți. Si nu aşteptăm doar moartea ca 
fenomen firesc şi încheiere naturală, ca alterare a firii omeneşti, ci o 
abordăm zilnic prin presiunea atât a holocaustului nuclear, cât şi a 
distrugerii ecologice. Bolile, care sunt rezultate şi ale acestor doi factori, şi 
ale condiţiilor contemporane de viață, provocate de traficul autovehiculelor 
şi de criminalitate, arată că noi suntem cu adevărat viitori morți. De aceea, 
existenţa sensului vieţii şi existența sensului morții dau sens existenţei 
umane. 

Triada tragică, aşa cum o numeşte Victor Frankl, care se leagă de 
existența umană şi care este vinovăția, suferința şi moartea, este un lucru 
cert, de care omul nu poate fugi, ci trebuie să-l accepte. Starea omului în 
fața acestor evenimente existențiale arată maturitate spirituală. Victor 
Frankl spune epigramatic: „Omul trebuie să accepte limitarea lui în trei 
moduri. Primul, trebuie să facă față insuccesului său; al doilea, că va suferi, 
şi al treilea, că va muri”. Această acceptare şi în principal semantizarea 
acestor evenimente îi vor dărui omului inspiraţie. Altfel, omul nu este decât 
o existență tragică. 


c. Nevrozele noogene si psihogene 


Consider logoterapia lui Victor Frankl a fi foarte importantă, în afară de 
motivele menționate anterior, şi de deosebirile faţă de alte şcoli 


psihanalitice, şi pentru faptul că face distincţie între nevrozele noogene şi 
psihogene. Tema aceasta este foarte importantă pentru că ne aminteşte 
oarecum de distincția între minte şi rațiune, pe care o face Tradiţia 
ortodoxă. 

Victor Frankl face referire la cartea lui Weinke cu titlul Starea nevrotica, 
boala epocii noastre, care a fost tipărită în 1853, aşadar în urmă cu un secol 
şi jumătate. Şi atunci se vorbea despre problemele şi stările nevrotice. Drept 
care, înseamnă că nevroza nu este fenomenul epocii noastre. Totdeauna au 
existat nevroze. De asemenea, se referă la constatările statistice ale lui 
Chrischmman, că nevrozele nu s-au dezvoltat în ultimele decenii, ci acelea 
care s-au schimbat sunt simptomele. De aceea, după cum conchide Victor 
Frankl, „nu este absolut corect să spunem că angoasa este boala zilelor 
noastre”. În plus, angoasa nu s-a dezvoltat în ultimele secole. De asemenea 
şi psihozele, nu doar că nu s-au dezvoltat, dar au rămas stabile. Cele care s- 
au schimbat mult sunt simptomele. 

Însă într-adevăr, există impresia unei creşteri a cazurilor de nevroze. 
Există această impresie deoarece în special astăzi s-a dezvoltat o nevoie 
psihoterapeutică. Aceasta înseamnă că în timpurile mai vechi, când omul 
avea probleme, vizita preotul, pastorul şi rabinul, însă după aceea s-a 
schimbat şi vizitează medicul. Drept care, astăzi doctorul este obligat să 
aibă o „preocupare medicală şi pastorală”. 

Vorbind despre nevroze, Victor Frankl le separă în două categorii, adică 
cele noogene şi cele psihogene, analog cu distincția între minte (vovc) şi 
suflet (yuxn). În acest punct se află originalitatea lui. Nu trebuie să avem 
pretenția ca Frankl să se exprime aşa cum se exprimă Părinții neptici al 
Bisericii, însă această distincție o consider foarte importantă. Un anume 
psihiatru grec, care a studiat în Europa, mi-a spus că această opinie 
reprezintă tot ceea ce este mai contemporan în psihiatria modernă. 

Victor Frankl, prin termenul de nevroze noogene, reflectă toate acele 
nevroze care-şi au proveniența în „dimensiunea noologicá a existenței 
umane”, iar nu în cea psihologică. Logoterapia foloseşte termenul minte 
(vovG), „care trimite la orice sâmbure spiritual al personalității umane” şi 
desigur, termenul spiritual nu are conotaţie religioasă. În altă parte, Victor 
Frankl susține că omul este şi spirit (duh), nu numai suflet, şi astfel, 
existența umană „este, în esenţa ei, noetică”. Prin urmare, el identifică 
mintea cu spiritul, pe care-l consideră mai adânc, şi cu toate acestea, altceva 
faţă de ceea ce definim ca fiind sufletul. Dacă sufletul are un înţeles 


psihologic, spiritul-minte este ceva mai adânc. Cred că prin acest punct 
depăşeşte aşa-numitul subconştient al psihanaliştilor şi, desigur, prin acesta 
se observă şi deosebirea sa faţă de toate şcolile psihanalitice. 

El însuşi explică de ce foloseşte termenul „dimensiune noeticá a 
personalității umane”. Ar fi putut, aşa cum însuşi spune, să folosească 
termenul spiritualitate, dar acest cuvânt în limba engleză dăunează 
intelesului religios. Din acest motiv vorbeşte despre noetic, în opoziție cu 
fenomenele psihice, şi despre dimensiunea noologică a existenţei umane, în 
opoziție cu planul psihologic. Toate problemele specific umane sunt 
localizate în această dimensiune noologicá. 

De vreme ce a stabilit cadrul în interiorul căruia se mişcă logoterapia, în 
multe locuri din textele sale se referă la nevrozele noogene şi psihogene. 
Nevrozele noogene provin din golul existențial, îşi au rădăcina în 
dimensiunea noetică a personalității. Pentru a vedea mai bine deosebirea 
dintre nevrozele psihogene şi cele noogene, trebuie să spunem că nevrozele 
psihogene provin din conflictele dintre componentele psihice precum 
„sine”, „eu”, „supra eu”. Despre aceste conflicte vorbesc şcolile 
psihanalitice. Nevrozele noogene nu provin însă din conflictele de mai sus, 
ci din conflictele diferitelor valori, sau din dorința nesatisfăcută, sau din 
căutarea de către om a unui sens ultim al vieţii sale, în mod esenţial fiind 
vorba despre o zădărnicire în voinţa pentru sens. 

Prin urmare, nevrozele noogene se află în relație cu golul existențial, care 
nu este un fenomen patologic, dar poate sfârşi în nevroză. Rădăcina 
nevrozelor noogene este constituită de problemele spirituale şi de aşa- 
numita zádárnicie existențială, aşadar trăirea golului existențial. O 
asemenea nevroză noogenă nu poate fi vindecată prin metoda clasică a 
psihanalizei, ci prin logoterapie. Aşadar, o nevroză care nu este rezultatul 
complexelor şi traumelor psihice, ci al problemelor spirituale, al conflictelor 
existențiale şi morale, „are nevoie de o psihoterapie care să se concentreze 
pe spirit”. Mai mult, logoterapia este indicată şi „pentru situațiile nevrotice 
care nu sunt noogene”. Addler a susținut că nevrozele sunt rezultatele şi 
roadele sentimentelor de inferioritate. Însă Victor Frankl crede că şi aceste 
nevroze pornesc de la lipsa sensului vieții şi nu de la sentimentele de 
inferioritate. 

Prin urmare, existenţa sensului vieţii are o profundă semnificație. 
Logoterapia are de împlinit un rol important în terapia omului. 


Noodinamica, în opoziție cu alte psihodinamici, poate îndeplini o lucrare 
extrem de importantă. 

În interiorul acestor cadre, Victor Frankl vorbeşte despre diferite tipuri de 
nevroze care se pot observa în epoca noastră, precum fenomenul plictiselii, 
nevroza pensionarului care suferă din cauza absenței sensului vieții, 
nevroza duminicii, când se constientizeazá golul existențial, exact atunci 
când „greutatea unei săptămâni cu multe ocupaţii încetează duminica, şi 
golul care se află înlăuntrul sufletului apare deodată”, boala directorilor, 
care înlocuiesc voinţa de sens cu voința de putere, omul care este terorizat 
„de golul existenţial şi se refugiază în muncă sau în distracţii”, nevroza 
soților, a bărbaţilor activi, care încearcă să îndepărteze golul existențial 
„prin recepții, bârfe lumesti şi bridge”, sau despre dezvoltarea nevrozelor 
sexuale etc. 

Toate aceste foarte variate nevroze îşi au rădăcina şi principiul în 
nevrozele noogene, şi constituie aşa-numitul gol existențial. De aceea, nu 
pot fi vindecate prin psihanalize, care provin dintr-o psihodinamică 
individuală, ci de către noodinamică, care se leagă de descoperirea sensului 
vieții. 

d. Intenția paradoxală 


Este cunoscut faptul că, uneori se dezvoltă în om „idei fixe, stări de frică 
şi stări obsesionale”, care îl necăjesc şi-l chinuiesc. Logoterapia foloseşte o 
tehnică specială pentru abordarea acestor situații. Această metodă se 
numeşte „intenția paradoxală”. În continuare vom prezenta exact ce este 
intenția paradoxală şi cum se vindecă prin ea aceste idei fixe, stări de frică 
şi obsesionale. 

Sunt unele fobii şi nevroze ideo-obsesionale, care se datorează „unui 
mecanism de aşteptare a angoasel”, şi acestea creează chiar şi stări 
somatice. Intenția paradoxală este o tehnică ce „constă într-o inversare a 
stării bolnavului faţă de simptomele lui şi îl face capabil sá se desprindă de 
nevroza lui”. 

Analizând acest fapt, putem folosi câteva exemple ilustrative. Este 
posibil ca bolnavului să-i fie frică de ceva, lucru pe care-l amplifică angoasa 
şi simptomele care provin din aceasta. Tocmai atunci încearcă medicul să 
vindece problema schimbând starea bolnavului, şi în loc sá se teamă de 
sosirea a ceea ce-i provoacă frică, „îl încurajează să gândească sau sá 
dorească, fie şi numai pentru un minut, exact acel lucru de care-i este frică”. 


A observat cá atunci cánd bolnavul, ín loc sá combatá simptomele care 
provin din aşteptarea angoasei, îi măreşte proporțiile, atunci simptomele se 
micşorează şi nu mai este urmărit de ele. 

Este caracteristic exemplul tulburării somnului. Se poate observa la un 
anume bolnav că suferă de insomnie, pe de o parte din cauza fricii că nu va 
dormi, iar pe de alta din cauza muncii pe care trebuie s-o îndeplinească în 
cealaltă zi, şi de aceea se sileşte din răsputeri ca să doarmă. Atunci se 
creează insomnia. Intenția paradoxală constă în a-l izbăvi pe bolnav de 
această anxietate, prin gândul că organismul său are posibilitatea de a se 
odihni oricând are nevoie. Victor Frankl spune în mod caracteristic că în 
această situație, folosind metoda intenției paradoxale, „sfătuim bolnavul să 
nu încerce să-şi aducă somnul cu de-a sila, din moment ce nevoia cantității 
de somn este asigurată automat de organism. Prin urmare, poate fără grijă să 
facă exact contrariul, să rămână aşadar treaz cât mai mult posibil”. Dacă, 
aşadar, gândul că nu va dormi îi provoacă insomnie, atunci trebuie să fie 
înlocuit cu intenția de a nu dormi deloc şi astfel va veni foarte repede 
somnul. 

Dubois foloseşte un foarte frumos exemplu referitor la somn. Spune că 
somnul seamănă cu un porumbel care poate sta pe mâna cuiva cât timp nu-i 
dă atenție. Dacă însă încearcă să-l prindă, atunci va zbura foarte repede. Aşa 
se întâmplă şi cu somnul. De aceea, prin intenția paradoxală se vindecă 
asemenea anomalii somatice, care provin din fobiile psihogene. 

Ceea ce se întâmplă cu somnul, se întâmplă şi cu alte fenomene care se 
relationeazá cu angoasa de aşteptare. Intenţia paradoxală are ca obiect 
respingerea angoasei, sau mai bine, desprinderea omului de ceea ce 
aşteaptă. 

Punctele centrale ale intenţiei paradoxale sunt patru. Dintre acestea, două 
se referă la reacţii greşite şi celelalte două la reacţii corecte. 

În principiu, există aşa-numita „pasivitate greşită”, care constă în ceea ce 
am descris puţin mai sus şi are legătură cu nevrozele angoasante şi cu stările 
de frică. Bolnavul aşteaptă să recidiveze fobia din cauza angoasei de 
aşteptare. Poate, spre exemplu, să existe fobia că va leşina în mijlocul 
drumului sau că va suferi un atac de cord. 

Intenția paradoxală utilizează „corecta pasivitate” pentru a corecta 
„greşita pasivitate”. Această corectă pasivitate constă în ironizarea de către 
bolnav a simptomelor sale, în loc de a încerca să le îndepărteze. După 
aceea, urmează aşa-numita „lucrare greşită”, când bolnavul, „în loc să 


încerce să fugă de conflicte, se luptă cu ideile lui fixe şi cu nevrozele 
obsesionale şi astfel le întăreşte”. Spre exemplu, persoana nevrotică simte 
nevoia să facă ceva, deoarece acest lucru este cerut de sinele său, de 
aproapele său sau de mediu. În încercarea lui de a realiza lucrul respectiv, se 
prábuseste. 

Intenția paradoxală vindecă această „lucrare greşită” prin „corecta 
lucrare”, ajutând bolnavul „să-şi ignore nevroza prin a-şi concentra atenția 
departe de eul său”. 

Prin urmare, cele două stări greşite (pasivitatea şi activitatea) se 
corectează prin intenţia paradoxală, prin utilizarea a două stări corecte 
(pasivitatea şi activitatea). În acest punct, intenţia paradoxală, care este unul 
din aspectele esențiale ale terapiei lui Victor Frankl, poate avea rezultate 
terapeutice uimitoare. 

În intenţia paradoxală se foloseşte foarte mult umorul sau ironia. Cu 
adevărat, „umorul este şi acesta o armă psihică în lupta pentru 
autoconservare”, aşa cum a trăit-o Frankl în lagărele de concentrare. Frankl 
acordă o mare importanţă umorului, pentru că acesta îl ajută pe om să iasă 
din situația în care se află, şi-i îngăduie să se vadă pe sine într-un mod 
detaşat şi lipsit de griji. De altfel, după cum observă Frankl, nici un animal 
nu are posibilitatea de a râde de el însuşi. Aceasta este o trăsătură 
caracteristică omului. Prin umor, omul are posibilitatea de a se desface de 
problemele pe care le întâmpină, pentru că, aşa cum observă Heidegger, 
„interesul trist” în realitate „este caracteristica esenţială care traversează 
existenţa umană”. 

Foarte mulți au aplicat intenția paradoxală şi umorul în psihologia 
clinică. Gordon Allport spune că atunci când omul învaţă să râdă de el 
însuşi, intră pe drumul „auto-structurăriui şi probabil şi al vindecării”. Nu 
este fără legătură acest lucru cu faptul că toți cei care au probleme psihice, 
în principal pacienţii clinicilor psihiatrice nu râd, ci sunt serioşi. Această 
constatare are legătură cu simptomele unei anomalii interioare. De 
asemenea, el arată marea valoare a cunoaşterii de sine si a autocriticii?, 
Când cineva se cunoaşte pe sine şi greşelile sale, atunci le poate şi vindeca. 

Victor Frankl, vorbind despre intenția paradoxală, subliniază două 
lucruri. Primul, cu toate că intenţia paradoxală poate avea într-o mare 
măsură corecte rezultate terapeutice, ea nu trebuie considerată „un panaceu 
universal, sau o metodă care face minuni”. Al doilea, negreşit trebuie sá 
existe, în conformitate cu terapia bolnavului, o individualizare a abordării 


situațiilor. De altfel, vorbind despre simptomele cuprinse în aşa-numita 
„greşită pasivitate” şi în „greşita lucrare”, arătăm că există o diferențiere. 
Într-adevăr, există o varietate de bolnavi, fapt care nu ne îngăduie să 
folosim aceeaşi metodă pentru doi oameni. Pentru că există unicitatea 
fiecărui om şi unicitatea condițiilor vieţii sale, psihoterapeutul trebuie sá 
individualizeze şi să improvizeze. De asemenea, alegerea metodei 
terapeutice potrivite depinde atât de individualitatea bolnavului, cât şi de 
personalitatea psihoterapeutului. 

Pentru a deveni mai inteligibilă această „intenție paradoxală”, este nevoie 
să prezentăm câteva exemple la care se referă chiar Victor Frankl. Am spus 
până acum că toate aceste teorii au fost aplicate pe bolnavi şi, prin urmare, 
există rezultate care au condus la vindecare. 

O studentă la medicină simțea frică şi teroare odată cu intrarea 
profesorului ei de anatomie în sala de cursuri. Când a aplicat intenția 
paradoxală, aşadar când a gândit: „lată-l pe profesor, acum îi voi arăta cât 
de bine tremur, cu adevărat îi voi arăta cum (ştiu să) tremur”, a fost 
incapabilă să tremure. 

Un anume bolnav a suferit un infarct coronarian. Această boală i-a creat o 
anume anxietate, în principal datorită ideii că, la un moment dat, va ieşi din 
spital, unde rămăsese şase luni şi beneficiase de supraveghere medicală. 
Când a ieşit din spital, a simţit că a revenit durerea în zona inimii. Aceasta 1- 
a creat fobii. În acest caz, intenţia paradoxală a fost să mărească atât 
durerea, cât şi palpitaţiile, atunci când apăreau aceste fobii şi palpitati1. El 
încerca să aibă o cât mai mare anxietate, dar nu putea. Aceasta i-a dat curaj 
ŞI s-a eliberat de acea idee. 

O femeie uita uneori uşa casei ei deschisă. A fost cuprinsă de frică mare 
şi pentru douăzeci de ani, pe de o parte s-a întors de multe ori să controleze 
dacă uşa era închisă, iar pe de altă parte nu se putea izbăvi de sentimentul 
că uşa era deschisă. Ştia că e lipsită de sens această fobie, dar nu putea să o 
controleze. S-a eliberat şi s-a vindecat prin intenția paradoxală, printr-o 
gândire antiteticá. Terapeutul a învăţat-o să spună: „ŞI ce este cu asta, dacă 
uşa este încuiată sau nu? Să fure toate şi tot apartamentul”. 

Un altul se distingea prin faptul că era stăpânit de ideea fixă şi fobia că va 
fi învins de dorinţa de a sparge vitrinele instituţiilor. Şi asemenea idei avea 
în fiecare minut. Frankl i-a spus în mod hotărât să se ducă şi să spargă în 
acel moment o vitrină şi s-o facă bucățele. Bolnavul a înţeles atunci că nu 
putea s-o facă şi astfel s-a vindecat. 


Frankl susține că fiecare om, din proprie inițiativă, fără s-o cunoască, 
foloseşte de multe ori în viaţa lui intenția paradoxală ca medicament 
terapeutic pentru a se izbăvi de diferite traume psihice şi somatice, chiar şi 
anomalii. Face referire, desigur, la două exemple din îndelungata sa 
experiență. 

Un student i-a relatat că a avut o problemă somatică, adică de fiecare dată 
când se găsea împreună cu alții, îi chiorăiau matele. Oricât ar fi încercat sá 
combată această stare, nu izbutea. S-a vindecat atunci când a luat hotărârea 
că aceasta va fi o problemă pe care o va avea toată viaţa sa. Astfel, 
împăcarea cu boala a fost vindecătoare, probabil pentru că provenea dintr-o 
cauză psihică. 

La fel, un tânăr care se bâlbâia a încercat odată, din proprie inițiativă, să 
obțină simpatia unui vatman de tramvai, pentru o anumită greşeală pe care o 
făcuse, prin a-i arăta că este un băiat necájit, care se bâlbâie. Deşi avea acest 
cusur, într-un anumit moment, când a încercat să-l facă în mod deliberat, 
adică atunci când a încercat să se bâlbâic, nu a reuşit. 

Trebuie să vedem însă marea valoare a intenției paradoxale, nu atât în 
unele cusururi somatice, cât, în special, în desfacerea omului de problema 
care-l terorizează şi în principal în dobândirea sensului pentru viaţă. Din 
acest motiv „intenția paradoxală” este încadrată în interiorul întregului 
sistem al logoterapiei lui Victor Frankl. 


e. Întâlnirea existenţială cu logoterapeutul 


Logoterapia oferă raţiunea existenţei fiecărui om, sensul vieţii, deoarece, 
după cum s-a constatat, acolo se găseşte problema de bază a omului. Din 
această perspectivă, logoterapeutul este acela care-l va ajuta pe bolnav să 
dobândească acest sens, pentru a se izbăvi de golul existențial, de aşa- 
numita zădărnicie existențială. Personalitatea terapeutului joacă un rol 
însemnat în înaintarea şi terapia omului. 

Victor Frankl accentuează în mod repetat că astăzi medicii întâmpină în 
mod continuu, din partea bolnavilor, întrebarea: „Ce este viața?” sau „Ce 
este durerea?”. De aceea, psihoterapeutul ajunge mai des în legătură cu 
problemele umane, decât cu simptomele nevrotice. Astăzi, oamenii, în loc 
să meargă la preoți, pastori şi rabini, merg la medici, de aceea medicul „are 
de întâmpinat mai curând probleme filosofice decât conflicte psihice”. 

Astfel, întâlnirea dintre medic şi bolnav are o însemnătate mai mare decât 
tehnica pe care o va utiliza. Aceasta se spune, desigur, fără a subestima 


metodologia proprie terapeutului. 

Victor Frankl foloseşte conceptul lui Jaspers „comunicare existențială”, şi 
spune că aceasta joacă un rol important în terapia bolnavului, de vreme ce 
problemele de bază ale omului sunt cele existențiale. Există situații când 
această întâlnire propriu-zisă a medicului cu bolnavul aduce rezultate fără a 
fi folosită o metodă sau o tehnică particulară. El relatează două exemple 
care certifică acest lucru. Unul, în care o fată s-a vindecat fără ca Frankl să-i 
fi spus ceva, doar trimitánd-o la alt medic. Aceea a mărturisit mai târziu că 
a vindecat-o acea întâlnire, fără să viziteze medicul recomandat de Frankl. 
Un alt exemplu este al unui ghestapist, care, cu toate că era nevrotic, întreba 
despre problemele sale ca şi cum ar fi fost vorba de un prieten al său. Frankl 
a diagnosticat că acesta este cel care are problema şi i-a răspuns ce ar trebui 
să facă prietenul lui şi, după cum spune Frankl, „ghestapistul m-a ţinut ore 
în şir şi eu am continuat să-i aplic terapia în acest mod indirect”. 

Este nevoie însă de o mare atenţie în exercitarea logoterapiei, pentru că 
această relație dintre medic şi bolnav o poate lua pe un drum greşit. 
Logoterapeutul nu trebuie să fie influenţat de două situații extreme, adică pe 
de o parte de simpatia omenească în dauna poziţiei ştiinţifice, şi de metoda 
ştiinţifică şi părerea tehnică, pe de altă parte, în dauna interesului pentru 
existența umană. Aşa cum în mod caracteristic spune: „Relaţia terapeutică 
se dezvoltă într-un câmp polar al tensiunii, unde multi se exprimă de pe 
poziţiile extreme ale apropierii umane, pe de o parte, şi distanţării 
ştiinţifice, pe de alta”. Cu alte cuvinte, interesul său uman nu trebuie să-i 
desființeze metoda sa ştiinţifică şi tehnica, dar şi abordarea lui ştiinţifică nu- 
| poate cobori pe bolnav la statutul de om-maşină. 

Pentru a exista asemenea compatibilitáti între logoterapeut şi pacient este 
nevoie de maturitate. Si dacă gândeşte cineva în mod obişnuit că omul 
bolnav este predispus la stări de imaturitate, aceasta înseamnă că se impune 
mai multă maturitate din partea psihoterapeutului. Fără existenţa acestei 
persoane echilibrate, aceste relații se transformă în stări dureroase, care 
măresc nevrozele. 

Este important ca psihoterapeutul să cunoască faptul că nu trebuie să 
influenţeze conştiinţa omului, nici chiar cea a ateului. El subliniază în mod 
specific: „Logoterapeutul nu are dreptul de a influenţa în mod conştient 
hotărârea bolnavului, sau cum să explice responsabilitatea sa, sau cum să 
accepte sensul său personal”. Logoterapeutul nu trebuie să-şi exercite 
lucrarea ca un dascăl sau ca un preot, prin predică aşadar, şi nici ca un 


pictor, care va oferi bolnavului sensul pe care acesta îl crede, ci sá lucreze 
precum un oftalmolog. Aceasta înseamnă că el nu va trasa scopuri si 
aspirații, nici nu va fixa sensul vieții, ci va curăța ochiul bolnavului, îl va 
vindeca astfel încât să vadă cu libertate şi responsabilitate sensul şi scopul 
vieții lui. 

Sunt caracteristice cuvintele lui Victor Frankl: „Rolul logoterapeutului 
constă în a lărgi şi a extinde câmpul vizual al bolnavului, astfel încât 
întregul spectru al sensului vieţii şi al valorilor morale să devină vizibil”. 
Aceasta înseamnă că logoterapeutul trebuie să lucreze mai mult ca un 
doctor de ochi. 

Rolul terapeutului, după cum îl descrie Frankl, seamănă foarte mult cu 
modul în care lucrează părintele duhovnic care are harul discernământului, 
aşa cum îl prezintă textele neptice ale Tradiţiei ortodoxe. Există în mod 
sigur o ţintă generală a omului, însă duhovnicul cu discernământ, 
îndumnezeit, vede starea omului şi-l vindecă, astfel încât acesta singur să-şi 
activeze libertatea şi responsabilitatea. Nu vom spune însă aici mai multe 
despre relația dintre logoterapie şi tradiția neptică. 


5. Diferite puncte importante 


În capitolul anterior am văzut tezele şi principiile de bază ale 
logoterapiei, asa cum le expune renumitul psihiatru şi logoterapeut Victor 
Frankl. Citind cărțile lui, cititorul constată că există şi alte câteva puncte 
interesante. El poate găsi mult material care să-l ajute, atât în viața sa 
personală, cât şi în încercarea de a-i ajuta pe alții. Exact în acest capitol 
vom vedea unele dintre aceste puncte interesante. 

a) Logoterapia, aşa cum o dezvoltă Frankl, nu trebuie să fie aplicată 
numai în cadre religioase. În ceea ce priveşte această temă, Frankl este 
deschis. El accentuează în mod repetat că logoterapia este „o teorie 
lumească şi o practică medicală”, care-i lasă bolnavului posibilitatea să 
înţeleagă responsabilitatea existenţei sale, „fie că e vorba de convingerile 
lui religioase, fie de teoriile lui agnostice”. Ba chiar mai mult, tezele 
logoterapiei pot fi aplicate şi unor bolnavi atei şi, desigur, pot fi folosite şi 
de medici atei. 

Victor Frankl este evreu şi în anumite locuri ale scrierilor sale este 
vizibilă îndeletnicirea cu Vechiul Testament şi cu rugăciunile evreieşti. 
Uneori foloseşte exemple din Vechiul Testament pentru a-şi susține opiniile. 
Însă, negreşit, nu limitează la acest punct principiile logoterapiei, ci 


subliniază libertatea în faţa convingerilor, atât ale bolnavilor cât şi ale 
medicilor. 

Logoterapeutul, aşa cum trebuie să respecte ateismul şi agnosticismul 
ateului, tot aşa trebuie să respecte şi convingerile religioase ale omului legat 
de o religie. Frankl spune că nu există nici o obiectie ca logoterapeutul sá 
folosească inclusiv convingerile religioase ale pacientului, credinţa lui, 
astfel încât să fie sprijinite puterile lui spirituale. În această situaţie însă, 
este necesar ca psihiatrul să se transpună în postura bolnavului. 

Prezentând punctele comune şi cele diferite existente între psihoterapie şi 
religie, el spune că scopul psihoterapiei, al psihiatriei şi în general al 
medicinii este sănătatea, în timp ce scopul religiei este mântuirea. Uneori 
însă, în mod direct una este ajutată de cealaltă. Religia poate să nu aibă 
drept scop sănătatea, ci mântuirea, însă îl conduce indirect pe om şi la 
sănătate. Alteori psihiatrul, fără să urmărească ceva şi cu totul neaşteptat, 
dăruind omului sănătatea, îl ajută să-şi recâştige credinţa în Dumnezeu. De 
aceea, nu trebuie să existe conflict între logoterapie şi religie, nici între 
logoterapeut şi preotul duhovnicesc. Aşa cum am văzut până acum şi vom 
vedea şi în capitolul următor, există unele puncte comune între aceste două 
realități. 

b) Logoterapia se leagă de timp, din moment ce îşi exercită terapia asupra 
trecutului, prezentului şi viitorului. Există foarte multe dintre scrierile lui 
Frankl care se referă la această temă interesantă. În principiu, viitorul capătă 
o însemnătate specială prin sensul pe care-l avem în viaţă şi prin simtirea 
faptului că viaţa aşteaptă ceva de la noi. Acest punct a fost trecut în revistă 
în alt capitol. Astfel viitorul, cu toate că se află în legătură cu ocaziile încă 
nerealizate, este abordat în cel mai fericit mod prin existenţa unui sens 
concret şi prin faptul de a se lăsa cineva pe sine liber în curgerea 
evenimentelor, cu credință şi nădejde. 

Dar şi trecutul este abordat într-o manieră reuşită. Trecutul unui om 
seamănă cu un spaţiu de depozitare, în care se află toate câte a trăit omul, şi 
astfel trecutul este în realitate o parte a vieții unui om „care a învins 
provizoratul şi a realizat veşnicia”. O asemenea abordare a trecutului îl 
ajută pe om să facă față problemelor care apar la vârsta de mijloc (la 
maturitate) şi să înlăture frica de bătrâneţe şi moarte. Tot ceea ce a realizat 
omul în viaţa lui trece în eternitate. Acest eveniment îi determină existența 
ŞI-I dă sens vieţii. 


Omul poate însă găsi sens şi-n prezent. Tocmai acţiunile trecutului, care 
rămân în vesnicie, şi mersul către dobândirea sensului în viitor ajută foarte 
mult şi prezentul. Nu e posibil ca cineva să amâne rezolvarea problemei lui 
în viitor, sau în alte generații, şi să piardă prezentul. Raportarea la sensul 
care aşteaptă viitorul imediat trebuie să aibă legătură cu prezentul, iar nu să- 
1 diminueze forța. Exemplul lipsei de copii (într-o familie), care se 
relationeazá cu speranța naşterii de copii, este expresivă în acest punct. 
Omul trebuie să găsească sens în viaţa lui, iar nu să transfere sensul altor 
generaţii. 

Sunt caracteristice cele pe care le spune Victor Frankl despre cazurile 
oamenilor care suferă din cauza lipsei de prunci şi care cred că viaţa lor nu 
are sens din această cauză: „Dacă sensul vieţii se află în procreatie, atunci 
fiecare generație va găsi sensul vieții ei în generația următoare. Atunci, 
problema sensului ar trebui să se amâne de la generație la generație, şi 
niciodată nu se va soluţiona. Dacă viaţa pentru fiecare generație de oameni 
nu are sens, atunci nu este, de asemenea, fără noimă să eternizeze ceva 
lipsit de sens?”. 

Prin urmare, sensul personal, care se leagă de ipostasul omului, dá sens şi 
valoare timpului, care se exprimă ca trecut, prezent şi viitor. Fără acest sens 
existențial al vieții, timpul devine chinuitor. 

c) Pentru că Victor Frankl a trăit şi a făcut terapie în lagărele de 
concentrare, cunoaşte foarte bine starea psihologică a condamnaților şi a 
celor închişi, după cum cunoaşte şi toate problemele pe care le 
menționează. 

Într-un lagăr există trei faze psihologice concrete ale vieţii omului. Prima 
se caracterizează printr-o zguduire cauzată de intrarea într-un asemenea 
lagăr, într-o asemenea închisoare. Există eventualitatea ca cineva să se 
prăbuşească şi să ceară sinuciderea, când este ameninţat că îşi va sfârşi viața 
în camerele de gazare sau cel puţin nu va muri într-un mod firesc. Un astfel 
de om se simte ca un viitor mort. A doua fază se leagă de schimbarea 
caracterului care survine pe durata şederii în lagăr. Omul cade într-o 
indiferenţă, într-o „hibernare”, relationatá însă şi cu o puternică stare de 
iritare. A treia fază este „experiența unică a impersonalizării după 
eliberare”. Odată cu punerea în libertate, eliberarea din închisoare si din 
lagărul mortii, se întâmplă o schimbare abruptă din constrângere (presiune). 
Se schimbă total caracterul eliberatului din închisoare, şi poate suferi boala 


scafandrilor, care vin dintr-o dată din adâncul mării la suprafață, şi a 
peştelui, care în mod inopinat ajunge din apele adânci la suprafață. 

În toate aceste trei situaţii este nevoie de o metodă specială, pentru ca 
detinutul sau cel care a fost închis să poată face faţă acestor situaţii dificile. 
Aici se cer încercări de sprijinire a omului pentru a nu se dezorienta şi a nu 
se prábusi. 

Ceea ce menționează aici Victor Frankl se întâmplă în orice împrejurare 
dificilă din viaţă, precum în boli şi în alte situaţii, care se relationeazá cu 
şederea noastră într-o societate care posedă trăsăturile unei închisori. Spre 
exemplu, când apare o boală incurabilă, omul trece prin aceste trei faze. La 
început trăieşte un şoc, în continuare o indiferență, cu consecinţe 
catastrofale, şi în final, dacă se vindecă, trăieşte o viaţă intensă, cu 
consecinţe imprevizibile. La fel se întâmplă şi cu întâmpinarea morții 
persoanelor dragi sau cu apropierea morții în viaţa noastră personală. 

În toate aceste cazuri, dobândirea sensului vieţii, susţinerea noastră pe 
baze religioase şi morale este necesară. Aceasta arată că logoterapia îl ajută 
pe om mai mult decât orice altă psihanaliză. 

d) În mod obişnuit, se impune ideea că nihilismul este adevărul teoretic 
filosofic în care se spune că nu există nimic, în afară de nimicul însuşi, şi 
prin urmare, se vorbeşte despre neființă. Desigur că aici se creează o 
problemă spunând că nefiinta există. Este posibil să vorbim despre existență 
şi simultan s-o relationám cu nefiinta? Victor Frankl subliniază că „există şi 
un nihilism viu şi practic”. Nihilism este şi acea stare a vieţii în care se 
consideră că fiinţa nu are sens. Nihilist este cel care consideră existenţa sa 
ca fiind fără sens. 

Este foarte importantă această opinie a lui Victor Frankl despre nihilismul 
practic şi viu, şi despre nihilist. El dovedeşte că nu este posibil să ne 
mulțumim doar cu deținerea unor adevăruri filosofice teoretice şi să negăm 
realitatea. O viață fără sens este nihilism, inexistentá şi desigur neființă. 

e) Logoterapia lui Victor Frankl oferă mesajul optimismului şi al 
speranței. Ea nu se epuizează în proceduri psihanalitice, care de multe ori 
pot crea un cerc vicios, ci oferă ceva pozitiv, şi în acest fel îl eliberează pe 
om din stările dificile. 

Cel mai mare optimism, dar şi convingerea lui Victor Frankl este că, în 
ciuda tuturor celor ce se pot întâmpla în viaţa unui om, în ciuda tuturor 
constrângerilor pe care este posibil să le suporte, în ciuda multitudinii de 
situaţii, cu toate acestea, omul salvează fie şi numai câteva momente de 


libertate. As dori să folosesc chiar cuvintele lui Victor Frankl: „Un rest de 
libertate, oricât de limitat ar fi, rămâne în om în cazurile nevrotice şi chiar 
în cele psihotice. Cu adevărat, sâmburele interior al personalității 
bolnavului rămâne neatins chiar şi de psihoză... Un individ psihotic 
nevindecat poate să nu fie util, cu toate acestea el păstrează demnitatea 
existenţei umane. Acesta este crezul unui psihiatru. Fără acesta, nu cred că 
ar merita efortul de a fi psihiatru”. 

Logoterapia tinteste spre această demnitate a existenţei umane, distinge 
libertatea care nu poate fi total desființată şi oferă sens vieţii. 


6 Ipostas (gr. Yróotaonc) — semnifică forma concretă de existenţă a firii omeneşti sau persoana 
omenească în deplinătatea ei. Această noţiune, care aparţine tradiției Bisericii, nu are o acoperire 
semantică nici în psihologie şi nici în filosofie. Termenul, ca şi alţii de acelaşi fel, trebuie înțeleşi 
doar din perspectiva faptului că autorul comentariilor, mitropolitul Hierotheos Vlachos, este un 
teolog ortodox prin excelență. 

7 gr. Metavora — înţelesul etimologic este acela de schimbare a minţii, a felului de fi. Aceasta este, 
aşadar, adevărata pocăință. 

8 Ar fi util de amintit cu acest prilej faptul că în ascetica ortodoxă există o atitudine numită defăimare 
de sine, esențială în procesul de însănătoşire a sufletului, care este mai mult decât o simplă 
autocritică, care ne aminteşte de mentalitatea comunistă. Efectul terapeutic al acestei stări existențiale 
creştine este cunoscut şi probat de staretii ortodocşi din toate timpurile. Defăimarea de sine este la 
antipodul terapiilor moderne, care cultivă cu orice preţ o gândire pozitivă despre pacient pentru a-l 
scăpa pe acesta de depresii şi a-i reda aşa-zisa încredere în sine. 

Insistenta asupra acestei gândiri pozitive despre propria persoană duce de multe ori la exacerbarea 
trufiei şi la pierderea bunului simţ al realității, de asemenea conduce la o dependență în ceea ce 
priveşte cultivarea acestui soi de gânduri pozitive, dar ireale. Din bogăția extrem de variată a 
Traditiei vom oferi spre meditație câteva exemple în sensul observației noastre. lată răspunsul concis 
al Sfântului Varsanufie din Gaza către un monah: „Frate, nu mă sili să vorbesc, pe mine care voiesc 
să imbrátisez liniştea şi tăcerea. Sprijineşte deci inima ta şi stáruieste întru neclătinare. Căci cel ce a 
pizmuit pe Adam de la început şi l-a scos din rai pizmuieşte unirea noastră în cuget... De aceea nu te 
lăsa amăgit de el în vreo privință, ca să nu te clatini din locul tău. Căci este cumplit înfuriat împotriva 
noastră. Dar când ne smerim, Domnul îi zădărniceşte lucrarea. Deci să ne defăimăm totdeauna pe noi 
înşine. Căci în aceasta stă biruința. Cât despre gândul de a pleca în pustie, Părinţii au spus că sunt trei 
lucruri de preţ şi dacă cineva le păzeşte pe ele poate vietui şi în mijlocul oamenilor, şi în pustie, şi 
oriunde s-ar întâmpla: Sá se defăimeze pe sine însuşi, să-şi arunce voința sa la spate şi să se astearná 


sub picioarele a toată făptura” (traducere de pr. Dumitru Stăniloae, în Filocalia vol. XI, Bucureşti, 


1990, p. 103). Să privim, de asemenea, la ceea ce spune Marele Pavel, Apostolul neamurilor, despre 
sine: „Căci eu sunt cel mai mic dintre Apostoli, care nu sunt vrednic sá mă numesc apostol” (1 
Corinteni 15, 9); sau: „Căci Hristos a venit în lume să mântuiască pe cei păcătoşi, dintre care cel 
dintâi sunt eu”. Acestea le spune despre sine cel ce „a fost răpit în rai şi a auzit cuvinte de nespus, pe 
care nu se cuvine omului să le grăiască” (2 Corinteni 12, 4), fără frica că se va prábusi în depresie sau 


deznădejde. 


II. 
PSIHOTERAPIA ORTODOXĂ 


Psihoterapia ortodoxă 


Când anterior am încercat să prezentăm tezele fundamentale ale 
logoterapiei lui Victor Frankl, nu am avut deloc intenția de a face o critică a 
tezelor lui pe baza Traditiei ortodoxe, nici de a o compara cu alte şcoli 
psihanalitice, dezvoltate în spațiul occidental. Ceea ce am încercat să facem 
este aceea de a prezenta tezele fundamentale ale logoterapiei. Prin urmare, 
nu a fost o expunere comparativă a acestor teze, ci prezentarea ideilor de 
bază ale lui Victor Frankl. 

În continuare vom vedea tezele fundamentale ale Tradiţiei ortodoxe 
neptice, pe care am putea-o numi psihoterapia ortodoxă, pentru ca tema 
prezentată aici să poată fi întregită în măsura posibilului. Trebuie subliniat 
faptul că şi la acest punct nu vom face comparaţie între logoterapia lui 
Frankl şi psihoterapia ortodoxă, aşa cum au dezvoltat-o pe aceasta Părinţii 
Bisericii, deoarece nu trebuie să se producă vreo confuzie. Pur şi simplu, 
după prezentarea opiniilor lui Frankl, cititorul trebuie să vină în contact şi 
cu învățătura neptică a Sfinților Părinţi pentru a vedea actualitatea 
învăţăturii ortodoxe. 


1. Observaţii generale 


Înainte de a vedea principiile de bază ale psihoterapiei ortodoxe, trebuie 
să subliniem trei observaţii importante, care ne vor ajuta să evaluăm atât 
psihologia, aşa cum a fost dezvoltată în Occident, cât şi tradiția neptică 
ortodoxă, aşa cum au trăit-o şi au exprimat-o Sfinții Părinți. 

Există însă şi un alt parametru foarte interesant. Dacă descoperirile 
psihologice sunt considerate ca o căutare ortodoxă în atmosfera eretică a 
Occidentului, cu toate acestea, acceptarea acestor teorii de ortodocşi, când 
în acelaşi timp este ignorată şi desconsiderată propria tradiție ortodoxă 
neptică, este o mentalitate eretică. Aceasta se probează prin faptul că cei 
care au transferat în spațiul ortodox concluziile şi descoperirile psihologiei 
din afara Bisericii (0udadev), au ignorat cu desăvârşire învăţătura Părinților 
neptici ai Bisericii, învăţătură care se referă şi la acest spațiu interior, ce se 


numeşte subconstient. Cu toţii suntem martorii faptului că educaţia creştină, 
care a existat în urmă cu câţiva ani în spațiul nostru, s-a raportat şi a avut 
legătură cu psihologiile de tip occidental, pentru că desigur, responsabilii 
educației cunoşteau aceste idei, în timp ce ignorau cu desăvârşire, ba chiar 
mai mult, îi calomniau pe Părinţii neptici ai Bisericii. Prima observație este 
aceea că psihologia contemporană este produsul Occidentului şi rezultatul 
stărilor care a predominat în spațiul occidental. S-ar putea spune, aşa cum 
de altfel s-a observat şi de către alți exegeti ai fenomenului, că descoperirile 
psihologice au fost în fapt o căutare creştin-ortodoxă, care s-a remarcat în 
Occidentul eretic. Cu aceasta vrem să susţinem opinia că tradiția 
occidentală, aşa cum a fost cultivată de franci şi de teologia scolastică, şi 
aşa cum a fost ea exprimată în mărturisirile creştine ale Occidentului, l-a 
limitat pe om la rațiune, la simţurile exterioare şi la manifestările morale. 
Datorită faptului că occidentalii au respins tradiția neptică şi isihasmul 
ortodox, au lăsat fără răspuns multe întrebări existențiale ale omului. Când 
viaţa creştină se reduce la logică, considerată centrul existenței umane, sau 
atunci când se vorbeşte de o renaştere, care nu are legătură cu mişcarea 
dinamică şi cu adâncul interior al omului, atunci se creeazá diferite 
probleme tragice. Oamenii au sesizat că dincolo de lucrarea rațiuni, de 
etica exterioară şi de stările simtuale, există şi un alt spaţiu care trebuie 
abordat. Tocmai acest gol al antropologiei creştinismului occidental au 
încercat să-l completeze descoperirile psihologice. Din acest motiv afirmăm 
că dezvoltarea psihologiei este o căutare ortodoxă în spațiul eretic al 
Occidentului. 

Desigur, nu trebuie să negăm câteva din concluziile psihologiei 
contemporane. De altfel, până acum am văzut cât de apropiată de tradiția 
neptică şi de teologia ortodoxă este logoterapia lui Victor Frankl. Dar la 
ceea ce trebuie să luăm aminte este faptul că noi, ortodocşii, avem marele 
dar de a avea la dispoziție textele Părinților neptici, care se referă la aceste 
teme majore care-l preocupă pe om şi care vindecă problemele lui 
fundamentale din interiorul unei antropologii şi sotenologii totale, care se 
sprijină pe adevărata teologie, hristologie şi ecclesiologie. 

Desigur, este cunoscut faptul că sufletul bizantinului (romeului) este 
foarte diferit de sufletul omului occidental. Stelios Ramfos, examinând 


deosebirea dintre psihologia din afara Bisericii şi teologia ortodoxă 


nepticá?, face observaţii pătrunzătoare, vrednice de atenţie şi foarte 


importante pentru expunerea temei cu care ne ocupám. Voi prezenta ín 
continuare punctele centrale ale opiniei lui. 

Sufletul omului, care este nemuritor după har, are în mod evident un 
caracter comunitar, din moment ce această lucrare dinamică transcedentă a 
duhului (nveóua) îl uneşte pe om cu universul şi cu Dumnezeu. Însă această 
nemurire a sufletului după har a fost respinsă în Occident la sfârşitul Evului 
Mediu şi a fost uitată în perioada modernă. În locul ei s-a impus o altă 
inovaţie, în principiu a lui Descartes, „un alt suflet închis în el însuşi şi 
identificat cu conştiinţa — gândirea împreună cu voința — drept care, din 
teoria cunoaşterii şi a adevărului, psihologia se transformă în teoria 
conştiinţei şi a fost relationatá cu studiul funcționării sistemului nervos”. 
Aceasta înseamnă că sufletul, care-l conduce pe om spre comuniune cu 
creația şi cu Dumnezeu, a fost identificat cu conştiinţa. Drept care, 
psihologia, în loc să fie teoria cunoaşterii şi a adevărului, a devenit teoria 
conştiinţei şi a fost identificată cu funcţionarea sistemului nervos, aşadar a 
devenit o parte a trupului uman. 

S-a constatat însă repede că lucrarea conştiinţei şi funcţionarea nervoasă 
„nu acoperă ansamblul fenomenelor psihice, şi nici partea cea mai mare a 
sufletului”, de aceea a şi fost dezvoltată psihologia adâncurilor sau 
psihanaliza, prin care ştiinţa contemporană încearcă să pătrundă traumele 
psihice nemanifeste şi inconstiente”. 

Dacă va observa cineva cu atenţie, va constata că prin asemenea 
consideraţii, omul, în loc să fie o ființă comunitară, devine un individ care 
se închide ermetic în el însuşi şi este determinat de circuitul său psihic 
interior. Acelaşi „eu”, cu criteriile şi oportunitatea lui, analizează 
inconştientul. Astfel, prin metoda psihanalizei occidentale „se caută cu toate 
puterile sufleteşti blindarea eului în faţa exploziilor şi presiunilor 
reprimărilor, cu alte cuvinte, este vorba de consolidarea în starea autarhică 
de închidere interioară a sufletului egotic şi de protecţia coeziunii sociale 
faţă de lucrarea dizolvantá a impulsurilor liber dezlántuite”. 

Aşadar şi Stelios Ramfos semnalează faptul că psihologia modernă este o 
creaţie a Occidentului, că a fost dezvoltată în spaţiul occidental şi că a fost 
rezultatul unei antropologii diferite de cea ortodoxă. În timp ce în vremurile 
mai vechi, sufletul a fost considerat o lucrare a comuniunii, în continuare 
acesta a devenit o simplă conştiinţă şi gândire, care a avut ca rezultat 
crearea unui suflet subteran care se găsea „într-un continuu conflict cu 
sufletul cunoscut comunitar”, şi în acest mod omul s-a dedublat din punct 


de vedere spiritual. Astfel închis în lanţul egocentrismului său, sufletul 
simte o bucurie sălbatică „în dezlántuirile plăcerii şi în impunerile 
autoritare”, cu rezultatul că, în loc să se vindece, se „afundă” şi mai mult. 
Psihanalistul nu-l poate vindeca, deoarece consideră această dedublare ca 
„pe un dat şi de la sine înţeleasă”, drept care îl „desface şi mai mult”. 

Aceasta înseamnă că omul nu trebuie să fie analizat ca fiintá autonomă, 
iar sufletul lui nu trebuie limitat la conştiinţă, care este o îmbinare a gândirii 
şi a voinţei, ci sufletul trebuie să fie considerat elementul duhovnicesc al 
existenței omului, care are minte (vovc) şi rațiune (AÓyoc) şi în acest fel 
omul poate intra în relație cu comunitatea, cu Dumnezeu şi cu creația. Când 
nu se face distincție între minte şi rațiune, ci aceste două elemente sunt 
identificate, aşa cum face filosofia occidentală şi cum o exprimă şi 
psihologia occidentală, atunci se creează multe nenorociri. 

După penetrantele sale observați cu privire la metoda psihologiei 
occidentale, Stelios Ramfos menţionează: „Sufletul bizantinului diferă mult, 
atât de sufletul orientalului, cât şi de cel al omului occidental care a 
constituit faptul empiric al psihologiei moderne. Ceea ce înseamnă că 
trebuie exclusă orice teorie şi practică psihologică care ignoră seculara 
tradiție spirituală a spaţiului nostru cultural, în sensul ei larg, şi că, dacă nu 
vrem să devenim un popor schizofrenic, trebuie vămuită cu atenție toată 
esenţa produselor ştiinţifice introduse, presupuse şi hărăzite pentru un alt fel 
de suflet”. 

Într-o discuţie, pe care am purtat-o cu mitropolitul loanninei, Theoklitos, 
care se distinge prin profunzimea lui filosofică, mi-a explicat aceeaşi 
viziune într-un mod propriu. A spus că nu poate exista o întâlnire absolută 
între psihologie şi teologie, pentru că mişcarea celor două realităţi este 
diferită. Aşadar, psihologia începe de jos în sus, de vreme ce cercetează 
subconştientul omului şi încearcă să explice şi să stabilească relațiile lui 
sociale, în timp ce teologia porneşte de la cele de sus către cele de jos, de 
vreme ce ea se sprijină pe cuvântul revelat şi încearcă să-l ajute pe om în 
trăirea lui. Omul nu poate fi considerat o ființă autonomă, deoarece el este 
după chipul şi după asemănarea lui Dumnezeu. Dumnezeu descoperă 
omului adevărul, iar omul, prin harul lui Dumnezeu, se vede pe sine şi se 
nevoieşte să trăiască adevărul. 

A doua observaţie este că părintele psihanalizei, care a dat un puternic 
impuls dezvoltări psihologiei în Occident, Freud, a fost de origine 
evreiască. La fel şi Frankl. Acesta, după părerea mea, este un aspect foarte 


important, pentru că arată influenţa Vechiului Testament în dezvoltarea 
tezelor de bază ale psihologiei adâncurilor şi înălțimilor. 

Influenţa exercitată de gândirea ebraică asupra diferitelor curente 
moderne este un fapt indubitabil. Drept exemplu vom folosi observaţiile lui 
Nikolai Berdiaev asupra teoriilor sociale ale lui Marx. Nikolai Berdiaev 
susține că Marx, ca evreu, a fost în subconştientul său purtător al 
mesianismului. Însă, deoarece el a respins credinţa în Dumnezeu şi s-a rupt 
de rădăcinile religioase ale poporului său, a devenit hiliast şi a transpus 
această viziune mesianică în spaţiul social. În loc de venirea Împărăției lui 
Dumnezeu, a aspirat la întronarea socialismului pe pământ. În locul lui 
Mesia, a fost aşezat proletariatul, care, când va stăpâni pe pământ, atunci va 
începe o epocă noua. 

Acest lucru se poate observa şi în cazul psihologiei, desigur prin adaptări 
relative ale temei sesizate de Berdiaev. Freud, dar şi Frankl au fost de 
origine evreiască şi, într-un anume fel, influenţaţi de învățătura Vechiului 
Testament. Ştim cu toții foarte bine că în Vechiul Testament se vorbeşte 
foarte mult de lumea interioară a omului, de vreme ce şi acolo a existat şi 
există în mod intens actul terapiei şi, desigur, al terapiei inimii, ceea ce s-a 
numit (mai târziu) subconştient. Consider că părintele psihanalizei, Freud, a 
fost influențat de multitudinea pasajelor Vechiului Testament, în care se 
vorbeşte despre inimă. Caracteristic este pasajul din Psalmi: „Ca să 
pătrundă în adâncul omului şi în adâncimea inimii lui” (Ps. 63, 7). 

Astfel, ca evreu, a cunoscut tema inimii şi ce este ea. A cunoscut foarte 
bine, fie şi inconştient, că rațiunea nu este facultatea unică şi centrul unic şi 
exclusiv al personalității omului, din moment ce poziția conducătoare şi 
rolul primordial îl joacă inima, în deplina semnificaţie a cuvântului. Chiar şi 
în opiniile lui Frankl putem vedea în unele locuri influențarea sa intensă de 
Vechiul Testament, de vreme ce face referire la modele şi învățături din 
acesta. 

Dacă gândeşte cineva că Vechiul Testament a trecut într-un mod corect în 
viaţa creştinismului, şi cea mai bună dezvoltare şi erminie a lui se salvează 
în Noul Testament, întrucât, prin prisma Bisericii se poate observa 
concepția integrală a Vechiului Testament, înțelege că Biserica Ortodoxă 
salvează ceea ce a exprimat mai de preţ Vechiul Testament. Prin urmare, ca 
ortodocşi, noi putem nu doar să înţelegem concepțiile psihanalistilor 
occidentali, ci să înaintăm dincolo de acestea. 


A treia observaţie, care, după părerea mea, merită toată atenția, este aceea 
că, atunci când studiază cineva concepţiile tuturor psihologilor, 
psihanaliştilor şi psihoterapeutilor, cel puţin ale celor clasici, va constata 
două realităţi. Prima că, aşa cum am spus anterior, aceştia au fost influenţaţi 
direct sau indirect de gândirea ebraică şi de Vechiul Testament. De altfel, 
noțiunea de „tap ispăşitor” este păstrată din Vechiul Testament. A doua 
realitate este cunoaşterea temeinică a filosofiei greceşti antice, din care 
pricină şi folosesc multe cuvinte din limba greacă, precum şi terminologia 
filosofilor, ba chiar au format diferiți termeni, influențați de operele 
tragicilor antici greci. Foarte mult sunt răspândiți termenii greceşti ca de 
exemplu: „complex oedipian”, „narcisism” etc. Cert este că psihanaliştii în 
cauză cunoşteau bine filosofia greacă şi, de multe ori, pentru a-şi exprima 
ideile şi concepţiile, au folosit modele din tradiția antică greacă. Chiar şi 
Frankl, asa cum am văzut mai sus, foloseşte termenul „logoterapie”, 
redându-i acestuia sensul grecesc antic al cuvântului. Aşadar, în concluzie, 
psihanaliştii se disting prin aceste două elemente, anume că au avut o bază 
ebraică, şi că au cunoscut tradiția greacă, filosofii şi tragicii antici. 

Tocmai acest fapt ne ajută să vedem marea valoare a Părinților Bisericii, 
care au dispus chiar şi de aceste două elemente în cel mai desăvârşit grad. 
În primul rând Părinţii, ca mădulare ale Bisericii, au moştenit comorile 
Vechiului Testament. Apoi, ca greci şi elenişti, au cunoscut într-un grad 
desăvârşit tradiția antică greacă şi literatura. Aceasta înseamnă că trebuie sá 
avem o mai mare încredere în Sfinţii Părinți decât în alte studii străine. Prin 
extensie, trebuie să subliniem că tradiția isihastá şi neptică a Bisericii 
dispune de cea mai autentică şi desăvârşită antropologie, pentru că în afară 
de cunoaşterea acestor doi factori pe care deja i-am consemnat, vorbeşte 
despre venirea dinamică şi fimtialá a harului lui Dumnezeu. Este vorba, 
aşadar, de revelația lui Dumnezeu în forma ei cea mai desăvârşită. 

Ni se dă astfel ocazia să vedem o temă interesantă, care, după părerea 
mea, ar trebui să devină un obiect de studiu. Părinții Bisericii, în special cei 
din secolul al patrulea, potrivit analizei mitropolitului Pergamului, loannis 
Zizioulas, au făcut o lucrare creatoare. Nu s-au mulţumit cu faptul de a 
asuma gândirea ebraică şi tradiția greacă, ci ei au lucrat în mod creator. Aşa 
cum semnalează mitropolitul Ioannis, Părinții Bisericii au studiat cu atenție 
întrebările ontologice şi cosmologice ale filosofilor antici. Au încercat să 
vadă sensul cel mai profund al acestor întrebări. Si de vreme ce au respins 
răspunsurile date de filosofi, au răspuns la întrebările ontologice şi 


cosmologice ale filosofilor antici din interiorul Revelatie1, pe care ei înşişi 
au primit-o. În acest mod, răspunsurile care au provenit de la Părinţii 
Bisericii au fost complete şi esenţiale. De pe pozițiile unei asemenea 
perspective trebuie să vorbim despre întâlnirea creatoare dintre creştinism şi 
elenism. 

Ceea ce au realizat Sfinții Părinți cu filosofia, ar trebui sá se facă şi cu 
psihologia contemporană. Aşa cum aceia nu au acceptat toate concepțiile 
filosofilor antici, ci au studiat întrebările lor, au respins răspunsurile lor şi 
au dat propriile răspunsuri pe baza Revelatiei lui Dumnezeu, acelaşi lucru 
trebuie să se întâmple şi cu psihologia modernă. Trebuie să vedem cu calm 
întrebările si conţinutul mai profund al opiniilor psihologilor şi 
psihanaliştilor contemporani. Va fi nevoie de o lucrare creatoare, astfel încât 
să respingem acele răspunsuri care se diferențiază de antropologia şi 
soteriologia ortodoxă şi să răspundem la întrebările şi la esenţa celor spuse 
de psihanalişti şi psihoterapeuti, din interiorul Revelaţiei care se păstrează 
în Biserica Ortodoxă. În acest fel pot concepe întâlnirea creatoare dintre 
Ortodoxie şi psihologia modernă. 

Însă, această întâlnire creatoare presupune în mod necesar două realităţi. 
Prima presupune existența purtătorilor Revelaţiei. O asemenea lucrare 
importantă, întrucât ascunde multe primejdii, cea mai mare dintre ele fund 
secularizarea Tradiţiei ortodoxe, trebuie să fie făcută de oameni care au 
făcut experierea Revelatie1, sau cel puţin de oameni care cunosc foarte bine 
tradiția neptică ortodoxă şi isihasmul ortodox. A doua, probabil va fi nevoie 
să fie asumate unele descoperiri şi unii termeni din psihologia şi psihanaliza 
modernă. Dar şi în ceea ce priveşte această temă, trebuie să se realizeze 
ceea ce au realizat Părinţii Bisericii, care au preluat anumiţi termeni, însă în 
mod evident i-au descărcat de sensul pe care li l-au dat filosofii şi ereticii şi 
i-au încărcat cu un conţinut nou, pe care l-au luat din Revelația 
dumnezeiască. 

Prin urmare, întâlnirea dintre psihologia contemporană şi Ortodoxie 
trebuie făcută de oameni care sunt purtători ai Revelatiei, pentru că altfel, 
există marele pericol ca Tradiţia ortodoxă să fie secularizată. Adoptarea 
noilor termeni nu poate deveni un motiv pentru infiltrarea unei alte 
antropologii şi sotenologii eretice sau umaniste, care va înlocui şi 
antropologia ortodoxă, dar şi terminologia, pentru care a trebuit să se 
depună o mare luptă şi osteneală de către Părinţi. 


Mă tem foarte tare ca nu cumva, în încercarea întâlnirii dintre Ortodoxie 
s1 psihoterapie, psihiatrul sau psihanalistul să angajeze unele elemente ale 
Tradiției ortodoxe, pe care sá le încadreze în interiorul sistemului său, 
pentru a umple unele goluri, şi în acest mod tradiția neptică să fie pur şi 
simplu o slujitoare a psihanalizei. Drept este să fie exact invers. Aşadar, 
teologul ortodox poate adopta elemente din psihologia contemporană şi în 
acest mod psihologia poate fi considerată slujitoarea părintelui duhovnic 
ortodox în exercitarea lucrării lui. 

Pentru a exprima această idee printr-un exemplu, aş putea spune că 
părintele duhovnic, în momentul spovedaniei sau în momentul lucrării lui 
duhovniceşti în faţa omului bolnav sau a omului păcătos, trebuie să se 
comporte mai mult ca exponent al Tradiţiei ortodoxe, decât ca logoterapeut 
sau psihanalist. 

În general, trebuie să spunem că această temă este valabilă şi în ceea ce 
priveşte relația cu alte tradiții culturale. Aşadar, trebuie ca tradiția să fie 
cunoscută foarte bine, pentru că numai atunci poate prelua creator unele 
elemente ale altei tradiții. 

Prin urmare, cine cunoaşte şi trăieşte în mod corect tradiția neptică a 
Bisericii, poate folosi ca instrumente câteva din descoperirile psihologiei şi 
psihoterapiei contemporane din afara Bisericii. Astfel poate fi înţeleasă 
întâlnirea creatoare dintre cele două realități. Dimpotrivă, dacă psihologul şi 
psihoterapeutul din afara Bisericii folosesc ca instrumente anumite 
descoperiri ale tradiției neptice ortodoxe, atunci aceasta constituie 
secularizarea teologiei ortodoxe. 

În acest loc e nevoie să explic şi o altă poziţie. Unii semnalează faptul că 
nu se pot îmbina între ele psihoterapia ortodoxă cu psihoterapia din afara 
Bisericii, tocmai pentru că sunt realități diferite. Ei susțin că tradiția 
ortodoxă neptică începe de acolo de unde se termină psihoterapia din afara 
Bisericii. Acest lucru însă nu este corect. Putem spune că, pentru creştinii 
ortodocşi, sunt valabile toate concluziile şi metodologia psihoterapiei 
ortodoxe, din moment ce sunt oameni creați după chipul şi asemănarea lui 
Dumnezeu, sunt botezați, şi membrii ai Bisericii lui Hristos. 

În acest fel, nu e nevoie să folosim mai întâi psihologia sau psihoterapia 
umanistă şi după aceea psihoterapia ortodoxă. Aşadar, nu trebuie să existe o 
aplicare succesivă a celor două metode, aşa cum nu putem susţine că acelaşi 
lucru trebuie să se întâmple între filosofie şi teologie, pentru că se va crea o 
gravă confuzie. Prin urmare, ca şi creştini ortodocşi, vom folosi în principal 


Traditia ortodoxá pentru vindecarea noastrá, ín interiorul premiselor pe care 
le accentuám în aceste analize, şi doar în situaţii speciale putem recurge la 
terapia pe care o exercită psihologia şi psihoterapia contemporană. 

Nu negăm oferta psihanalizei, a logoterapiei şi a psihoterapiei 
contemporane, mai ales la oameni care pătimesc de serioase probleme 
nevrotice şi psihotice şi de stări psihogene. Există multe situații speciale în 
care psihanaliza, şi în principal psihoterapia, pot juca un rol important şi 
productiv. Ceea ce aş dori să subliniez este aceea că principiile psihanalizei 
şi ale psihoterapiei din afara Bisericii nu trebuie să devină o ideologie 
particulară şi să fie extinse în toate cazurile umane, sfârşind în concluzii 
arbitrare, şi nici să înlocuiască tradiția neptică a Bisericii. 


2. Înrudirea dintre logoterapie şi teologia neptică 


Analiza logoterapiei lui Frankl a arătat că principule ei de bază se 
înrudesc mult cu concepțiile Bisericii Ortodoxe. Studiul de mulți ani al 
şcolilor psihologice, care predomină astăzi, m-a făcut să mă entuziasmez de 
ideile logoterapiei lui Frankl. Aceasta nu înseamnă că în diferite puncte nu 
se găsesc diferenţe faţă de tradiția neptică ortodoxă, dar ceea ce trebuie să 
semnalăm este că există multe asemănări. 

Când în urmă cu zece ani am scris cartea Psihoterapia ortodoxă, am 
primit critici pentru motivul că s-ar putea face confuzie cu aşa-numita 
psihoterapie din afara Bisericii. Însă odată cu analiza logoterapiei lui 
Frankl, se pare că termenul „psihoterapia ortodoxă” nu este deloc fără un 
fundament bisericesc, din moment ce psihoterapia adevărată se leagă de 
oferirea sensului pentru viață. Tocmai teologia ortodoxă oferă cel mai mare 
sens, care este îndumnezeirea, comuniunea şi unitatea cu Dumnezeu. Din 
această perspectivă, se vede marea valoare şi semnificație a tradiției 
neptice, a aşa-numitei psihoterapii ortodoxe în epoca contemporană. 

Desigur, în scrierea acestei cărți intitulată Psihoterapia Ortodoxă, deşi 
am avut posibilitatea de a face comparaţie cu alte şcoli psihologice care au 
predominat şi care predomină în spațiul occidental, nu am dorit să fac nici o 
corelație şi nici o comparație. Scopul meu cel mai adânc a fost să prezint 
numai concepția ortodoxă despre psihoterapie, fără a face confuzii, 
comparații sau alte lucruri asemănătoare. Într-o epocă în care Tradiţia 
ortodoxă neptică este desconsideratá de multi psihologi, am dorit să prezint 
tezele ei fundamentale. Cred că această încercare a mea a fost justificată, 
pentru că de atunci până astăzi primesc multe consideraţii pozitive, şi mai 


ales după ce această carte a fost tradusă în engleză. Foarte multi au observat 
faptul că opiniile pe care le prezintă Sfinţii Părinți în textele lor şi în care se 
vorbeşte despre distincția dintre minte şi rațiune, despre modul abordării 
gândurilor, despre isihasmul ortodox, despre cunoaşterea lui Dumnezeu, 
despre Ortodoxie ca ştiinţă terapeutică, sunt căutări ale lumii contemporane 
ŞI, prin urmare, ceea ce domină chiar în modernitatea occidentală. În acest 
cadru am fost chemat pentru omilii şi conferinţe în străinătate, îndeosebi în 
Canada şi America. 

Din studiul logoterapiei lui Frankl se observă clar înrudirea existentă 
între logoterapie şi psihoterapia ortodoxă. Desigur, logoterapia se mişcă în 
cadre umaniste, însă, cu toate acestea, există multe puncte comune. 

După cum am văzut, Frankl critică şcolile psihanalitice anterioare, fără a 
le desconsidera cu desăvârşire. El are sentimentul că le completează şi le 
depăşeşte. De asemenea, el dă prioritate sensului care trebuie să existe în 
viaţa omului. Acest sens este acela care determină cu precizie existenţa 
omului, şi-l pregăteşte pe om să facă față problemei lui fundamentale, care 
este golul existențial. Tocmai aici vedem că şi psihoterapia ortodoxă oferă 
un asemenea sens fundamental care este îndumnezeirea, aşadar comuniunea 
omului cu Dumnezeu. Tradiția ortodoxă proclamă faptul că plăcerea şi 
dorinţele sexuale nu sunt acelea la care să tinteascá omul, să-l determine şi 
să-l conducă. 

În acelaşi fel trebuie să fie privite lucrurile şi în cazul altor teme, precum 
în cazul libertății omului, în aşa-numitele nevroze noogene, de vreme ce 
Frankl face distincție între nevrozele noogene şi cele psihogene, în înălțarea 
prin suferință şi depăşirea morţii, în valoarea gândurilor pozitive pentru 
viața omului etc. În toate aceste puncte vedem asemănări între logoterapie 
şi psihoterapia ortodoxă. 

Mai jos vom accentua câteva asemenea puncte comune, desigur, fără a le 
dezvolta prea mult. Ceea ce trebuie semnalat aici este faptul că există o 
înrudire între teologia ortodoxă şi logoterapia lui Victor Frankl, în principal 
în ceea ce priveşte metoda vindecării omului. Această realitate este evidentă 
şi ar trebui să fie cineva cu totul străin de temă ca sá nu o perceapă. 

Cu această ocazie trebuie să subliniez un adevăr pe care-l socotesc foarte 
important. În mod obişnuit, astăzi identificăm şi confundám realităţile 
sufleteşti cu cele duhovniceşti. Există situaţii după care fenomenele 
psihologice, care se relationeazá cu afectele, sunt caracterizate şi redate prin 
termenul „duhovniceşti”. Ar putea cineva, de exemplu, să simtă o împlinire 


simtualá (emoţională), provocată de diferite evenimente, o bucurie, acest 
lucru însă nu înseamnă venirea harului dumnezeiesc, şi desigur nu se 
identifică în mod absolut cu stările de smerenie şi de fericită întristare, 
despre care vorbesc Părinţii Bisericii. De asemenea, există stări 
duhovniceşti, aşa cum le întâlnim în operele Sfinților Părinți şi în sinaxare, 
care nu sunt de origine psihică sau simtualá (emoţională), ci ele sunt 
lucrarea harului lui Dumnezeu, rod al Sfântului Duh. 

Deşi realitățile psihice nu se identifică în mod absolut cu cele 
duhovniceşti, deşi starea psihică a omului nu se identifică, nici nu se 
confundă cu starea duhovnicească, cu toate acestea, ele se influențează 
foarte mult. Aşadar, când omul primeşte harul lui Dumnezeu, atunci se 
schimbă toată existenţa lui, renaşte treptat, în diferite trepte, toată alcătuirea 
lui psihosomatică. Pe parcursul mersului acestei renaşteri, este cuprinsă 
negresit şi transformarea stărilor şi evenimentelor psihologice. 

Vrednicul de pomenire stareţ Sofronie de la Essex vorbeşte despre 
situațiile unor oameni, care deşi se găseau într-o prăbuşire totală şi erau 
foarte traumatizat1, când au mers în Sfântul Munte şi au început să se 
vindece, feţele lor au început să li se schimbe, de asemenea şi tot 
comportamentul lor şi alcătuirea lor psihosomatică. Acest lucru îl observăm 
cu toții. Desigur, caracterologia, adică caracterul omului se păstrează, nu 
dispare, dar şi acesta se transfigureazá prin pocăință. 

Traumele psihice, experienţele traumatice de la vârsta copilăriei, aşa cum 
de altfel susține şi Victor Frankl, nu determină în mod absolut libertatea 
omului, aşa cum, de asemenea, se vindecă prin iubirea îndrumătorilor, prin 
libertatea de care dispun ca oameni, prin voinţa de sens, dar şi prin sensul 
special pe care-l vor da vieţii lor, şi în principal prin lucrarea harului lui 
Dumnezeu. Când, în ciuda acestor fapte, există unele cazuri care necesită o 
îngrijire şi o preocupare specială, atunci au cuvântul pedopsihiatrii. Trebuie 
subliniat, totuşi, că nu este posibil ca acele concluzii, rezultate din studiul 
unor stări de boală, să fie generalizate şi aplicate în toate cazurile. 

Cu toate acestea, ceea ce a devenit vizibil până acum este că logoterapia 
lui Frankl, în ceea ce priveşte metoda şi ontologia, seamănă cu modul şi cu 
metoda, dar şi cu viziunea psihoterapiei ortodoxe, aşadar cu metoda tradiției 
neptice a Bisericii Ortodoxe. 


3. Principiile de bază ale teologiei neptice 


Vorbind despre valoarea teologiei ortodoxe neptice, trebuie sá expunem 
s1 principule ei teologice fundamentale. Desigur, nu-mi propun să fac aici o 
dezvoltare exhaustivă, din moment ce cititorul poate găsi toate acestea 
dezvoltate şi argumentate în alte cărți ale mele. Aş dori doar să subliniez 
câteva puncte, care arată înrudirea ei cu elementele de bază ale logoterapiei 
lui Frankl, dar şi superioritatea față de aceasta. 

Primul. Teologia ortodoxă se ocupă cu terapia omului. Omul care se află 
departe de Dumnezeu este bolnav. Boala de care suferă nu este doar una 
somatică şi psihică, ci în principal existențială. De vreme ce omul este o 
existență iconică!? şi prototipul său este Hristos, aceasta înseamnă că în 
afara lui Dumnezeu este irațional, şi de aceea trebuie să se pună în relație cu 
El. În acest sens putem vorbi şi de „logoterapie”. Omul, mort duhovniceste, 
îndepărtat de Logosul-Hristos, trebuie sá se întoarcă la El. Şi această terapie 
nu se face independent de Logosul-Hristos, Care S-a făcut Om pentru a-l 
vindeca pe om. 

Biserica Ortodoxă se consideră şi este sanatoriu duhovnicesc, spital 
spiritual, care-l vindecă pe om. Sfintele Taine şi asceza, şi întreaga metodă 
pe care o deţin acestea, tintesc la acest unic şi esențial scop. Este un lucru 
înfricoşător să vină cineva în Biserică pentru a se vindeca şi, în loc să 
găsească spital, să întâlnească un hotel luxos, iar în loc să întâlnească 
medici terapeuti, să găsească servitori şi gânditori. 

Al doilea. Antropologia ortodoxă face distincţie între minte şi rațiune, 
care sunt două lucrări paralele ale sufletului. Logosul (Cuvântul) este rostit 
şi lăuntric, logica (rațiunea) exprimă experienţa minţii, de vreme ce mintea 
este sâmburele existenţei lui, este ochiul sufletului. De multe ori, în textele 
Sfintei Scripturi şi ale Sfinților Părinți, mintea se identifică şi se 
relationeazá cu inima. Atunci când vorbim de inimă, nu înţelegem doar 
organul somatic, ci acel spaţiu interior, care se descoperă prin asceza 
susținută de har, şi în care se descoperă Dumnezeu. 

Din această perspectivă, putem face şi noi distincția între nevrozele 
psihogene şi cele noogene. Atunci când mintea omului este întunecată şi se 
identifică cu rațiunea (logica), atunci se dezvoltă aşa-numitele nevroze 
noogene. Necrozarea minţii, întunecarea şi alterarea ei constituie un fel de 
nevroză. 

Al treilea. Cel mai profund scop al omului este îndumnezeirea. Putem 
spune că viaţa creştinului ortodox este determinată de acest sens absolut. 
Îndumnezeirea nu este altceva decât comuniunea şi unirea omului cu 


Dumnezeu, aşadar, ceea ce este Dumnezeu după ființă, omul să devină după 
participare. Este posibil să se realizeze această îndumnezeire, tocmai pentru 
că există trei factori esentiali, adică: omul este creat după chipul Cuvântului 
lui Dumnezeu, există Dumnezeu-Omul Hristos, în Care s-au unit ipostatic 
firea dumnezeiască cu cea omenească, în Persoana Cuvântului, şi, în fine, 
există Biserica, care este Trupul Dumnezeului-Om Hristos. 

Desigur, în afară de acest sens absolut, există şi altele relative, cum sunt: 
purificarea, asceza în viața de zi cu zi, iubirea aproapelui, abordarea 
ortodoxă a diferitelor evenimente şi situaţii sociale şi familiale. Însă, toate 
aşa-zisele sensuri relative trebuie negreşit să fie determinate, controlate şi 
inspirate de sensul absolut, de scopul absolut, care este indumnezeirea. 

În mod negreşit, îndumnezeirea, în care constă aşa-numitul suprasens, 
sensul absolut, creează o tensiune. Însă, cu atât este mai mare tensiunea, 
cum ar spune Frankl, cu cât este mai mare sensul, şi în aceeaşi măsură se 
vindecă şi omul, de vreme ce se ştie că omul se îmbolnăvește, nu din cauza 
unui sens înalt, ci din cauza inexistenţei sensului, din cauza aşa-numitului 
gol existențial. Prin urmare, rațiunea îndumnezeirii omului nu este un lux 
pentru viaţa omului, ci ceea ce-l determină, nu-l lasă să se epuizeze în stări 
sentimentale şi să cadă în moralism şi rationalism. 

Cu alte cuvinte, nu este de trebuintá limitarea la un echilibru natural, 
numit de Frankl „homeostazie”, ci înaintarea spre o cale dinamică, spre 
tensiune, care ar putea fi caracterizată ca „noodinamică”. 

Al patrulea. Tradiţia ortodoxă cunoaşte foarte bine consecințele 
păcatului lui Adam, din moment ce, după negarea voii lui Dumnezeu, după 
neascultarea poruncii lui Dumnezeu şi pierderea comuniunii cu Dumnezeu, 
a intrat moartea în viaţa omului, dar şi stricáciunea în întreaga creație. 
Suferinta, vinovátiile, care sunt indisolubil legate de moarte, sunt o realitate 
evidentă. 

Depăşirea suferinței, a morții şi a păcatului se face prin unirea cu 
Dumnezeu-Omul Hristos. Cuvântul lui Dumnezeu S-a întrupat, aşadar a 
atacat trupul muritor şi stricăcios tocmai pentru a învinge păcatul, moartea 
s1 diavolul, şi pentru a-i da omului posibilitatea de a le depăşi prin harul 
Său. 

Suferinta este o mare problemă, indisolubil legată de stricăciunea firii, şi 
este rezultatul păcatului strămoşesc. Biserica nu are scopul de a o nega, ci 
de a o depăşi prin puterea lui Hristos. În experienţa Bisericii vedem 
valoarea binefácátoare a suferinței. Prin trăirea suferinței se deschid 


orizonturile spiritului omului. Orice suferință, orice încercare are un scop şi 
un sens special. 

Dacă plăcerea a născut durerea, acum trebuie ca omul, prin trăirea în 
Hristos a suferinței, să depăşească plăcerea. Dar trăirea şi depăşirea 
suferinței se reuşeşte prin trăirea plăcerii duhovniceşti, care constă în 
dezvoltarea simțurilor interioare. 

Al cincilea. Unul din punctele de bază căruia teologia ortodoxă îi acordă 
o mare atenție neptică este problema gândurilor. Atunci când vorbim despre 
gânduri, înțelegem acele gândiri care se leagă de imaginile ce provin din 
imaginaţie şi simţuri. Lupta şi strădania creştinului constă în a nu cobori 
gândurile în interiorul inimii şi din acest punct, acestea să se transforme în 
dorință. Gândurile se numesc în acest fel, pentru că trebuie să rămână 
gânduri simple, în spațiul rațiunii şi sá nu fie relationate cu patimile. În 
acest fel, toată mişcarea şi dispoziţia ascetică este orientată în sensul 
desfacerii gândurilor de patimi, adică din gânduri compuse să devină 
simple, şi, deoarece răsar din inimă, să rămână în rațiune. 

Multi Părinţi ai Bisericii, vechi şi contemporani, în loc sá se epuizeze în 
haosul deosebirii gândurilor şi în autoanalizá, se nevoiesc pentru cultivarea 
gândurilor bune. În fiecare eveniment şi greutate a vieţii lor ei aşază gânduri 
bune, de multe ori aşază gânduri opuse acelora aduse de lumea simţurilor şi 
a imaginaţiei, dar şi de duhurile ispititoare, şi în acest fel se eliberează de 
tirania gândurilor. Gândurile sunt idei fixe care-l chinuie pe om. În 
eliberarea de aceste idei fixe constă terapia şi plăcerea adevăratei libertăți. 

Părinţii Bisericii s-au preocupat cu mare atenție de rezultatele catastrofale 
ale gândurilor şi, desigur, cu aşa-numitele patimi împletite cu gândurile. 
Este posibil ca omul, prin rămânerea lui în asemenea gânduri, să sfârşească 
chiar şi în schizofrenie. Eliberarea reuşeşte prin rugăciune, prin respingerea 
si dispretuirea gândurilor rele, mai ales prin gânduri bune. În acest mod, 
chiar şi bolile şi anomaliile somatice, care sunt rezultatele energiilor 
gândurilor rele, se vindecă. 

Prin urmare, gândurile bune şi credinţa absolută în Dumnezeu, încrederea 
în iubirea şi preocuparea Lui pentru noi, ne vindecă de anomaliile psiho- 
somatice, care sunt roadele absenței vieţii neptice şi isihaste. 

Al şaselea. Harul Dumnezeului-Om Hristos îl vindecă pe om în interiorul 
atmosferei ascetice, liturgice şi a Sfintelor Taine ale Bisericii Ortodoxe. Însă 
în această strădanie un rol important îl joacă părinţii duhovnici, posesori ai 
discernământului duhovnicesc. Aşa cum Moise a condus poporul lui Israel 


din pământul Egiptului în pământul fágáduintei, la fel şi părinții 
duhovniceşti conduc poporul cel nou al harului din pământul robiei în 
spațiul libertății. 

În acest cadru trebuie să vorbim despre terapeutii duhovniceşti. Potrivit 
Traditie1 ortodoxe, adevărații terapeuti sunt sfinţii, care în limbajul tradiției 
bisericeşti se numesc indumnezeiti deoarece participă în diferite grade la 
lucrarea îndumnezeitoare a lui Dumnezeu. Sfinţii sunt „cei care experiază 
cele dumnezeieşti”, iar nu „cei care gândesc cele dumnezeieşti”. Aceştia 
trăiesc sensul absolut, îndumnezeirea, şi în continuare conduc oamenii către 
acest scop. Ei nu ignoră realitatea în care se găseşte omul, nu se limitează la 
situaţiile particulare ale vieţii, ci, prin diferitele moduri pe care le utilizează, 
încearcă să-l scoată din stările tragice pe care le traversează. Pentru a fi 
cineva terapeut ortodox, trebuie să cunoască care este starea duhovnicească 
şi boala omului, unde trebuie să-l conducă, aşadar, care este sănătatea 
duhovnicească şi care metodă particulară şi generală trebuie să se 
folosească pentru acest scop. Tocmai acest lucru fac părinții îndumnezeiţi. 

Părinții îndumnezeiţi, cu discernământ, lucrează mai mult ca medici care- 
l vindecă pe om decât ca sfătuitori juridici şi legislatori. Ei văd boala 
oamenilor concreti şi încearcă să-i vindece, să-i ajute să dobândească ochi 
bun şi, în continuare, să-i lase să înainteze pe drumul lor. Nu forțează 
libertatea fiilor lor duhovniceşti, de vreme ce nu au intenția de a dobândi 
„fani”. Ei le indică oamenilor tinta înaltă la care trebuie să ajungă, de vreme 
ce aceasta se leagă intim de ontologia existenţei lor, le indică încă şi 
mijloacele terapeutice şi îi ajută în momentele de slăbiciune. 

Aceşti oameni îndumnezeiţi, părinţii neptici, pot să adapteze terapia 
fiecărui bolnav, au posibilitatea de a exercita această responsabilă şi 
importantă operă tocmai pentru că ei înşişi sunt vindecati, sunt personalități 
integrale. 


4. Isihasmul ortodox 


Biserica Ortodoxă este foarte actuală astăzi, în principal pentru valoarea 
isihasmului, care face parte din moştenirea el. Teologia nepticá a Bisericii, 
care formează baza teologiei ortodoxe — pe premisa Sinoadelor Ecumenice 
— poate constitui veriga comună de legătură cu toate curentele psihologice 
care s-au dezvoltat şi se dezvoltă în Occident. 

Marea ofertă a teologiei neptice şi a isihasmului ortodox este vizibilă în 
principal în două puncte. Primul, putem spune, urmând terminologiei lui 


Frankl, este acela că teologia neptică se distinge în calitate de teologie a 
adâncurilor şi teologie a înălțimilor. Am văzut anterior că Frankl, analizând 
psihanaliza lui Freud, afirma că psihologia adâncurilor, aşa cum a fost 
dezvoltată de Freud, trebuie să fie completată cu o psihologie a înălțimilor 
ŞI, de aceea, această idee s-a concretizat în logoterapie, prin care oferă un 
sens omului, sens care se află în afara existenţei lui. Studiindu-se cu atenție 
tradiția neptică a Bisericii, ceea ce noi numim isihasm, se constată că acesta 
se mişcă în interiorul aceloraşi cadre, cu deosebirea că aici nu se vorbeşte 
despre psihologia adâncurilor şi a înălțimilor, ci despre teologia adâncurilor 
şi teologia înălțimilor. 

Când citeşte cineva textele neptice ale Părinților Bisericii, înțelege foarte 
bine că Sfinţii Părinţi, prin puterea şi lucrarea dumnezeiescului har, văd 
toate mişcările patimilor din spaţiul inimii, dar şi lucrările demonilor. De 
asemenea, că ei controlează toate mişcările gândurilor şi au posibilitatea să 
facă distincție între gândurile care provin unele de la patimi, altele de la 
evenimente naturale, unele de la diavol şi altele de la Dumnezeu. 

În acelaşi timp însă, va putea constata că în acele texte se vorbeşte despre 
stări înalte de teoptie (vedere a lui Dumnezeu) şi despre Revelatie. Sensul 
despre care se vorbeşte, cel mai adânc scop al omului, de vreme ce se referă 
la vederea luminii necreate şi la unirea cu Dumnezeu, este foarte înalt. 
Astfel, putem afirma că acest sens este absolut. Si pe cât este de absolut, pe 
atât creează şi tensiune, cu mari rezultate terapeutice. 

Al doilea punct este acela că în textele Părinților Bisericii se vorbeşte 
despre libertatea omului, dar şi despre harul lui Dumnezeu. Terapia şi 
mântuirea omului este rodul sinergiei, adică al lucrării harului dumnezeiesc 
şi al conlucrárii omului. Omul are liber arbitru, libertate, care este indicele 
caracteristic al personalității lui. Nimic nu poate determina în mod absolut 
personalitatea lui dacă el însuşi nu o voieşte. Deşi libertatea omului este 
limitată, deoarece se mişcă în cadrele datelor existenţei, cu toate acestea 
însă, există posibilitatea alegerii. Omul este o ființă cu voie schimbătoare. 
Însă harul dumnezeiesc este cel care ajută libertatea în dezvoltarea ei 
pozitivă şi vindecă stările în care omul se simte fără puterea de a le depăşi. 

În Tradiţia ortodoxă nu putem vorbi de autosatisfacere sau 
autoexprimare, despre autorealizare şi autodepăşire. Cel mai mult se 
vorbeşte despre depăşire, însă cu un caracter şi un conţinut diferit. Negreşit, 
sunt depăşite multe fapte şi situaţii, dar acest lucru nu se face prin puterea 


omenească. Depásirea reuşeşte prin puterea şi lucrarea harului dumnezeiesc 
ŞI prin conlucrarea omului. 

Prin urmare, în isihasmul ortodox se vorbeşte despre libertate, despre 
depăşire, însă aceasta nu se realizează prin puterile omeneşti. Depăşirea este 
făcută de „suprasens”, care negreşit se găseşte în afara existenţei omului, 
dar nu se identifică cu vreo idee abstractă. Suprasensul este îndumnezeirea 
care se face prin harul lui Dumnezeu. Aici se vede şi superioritatea Traditie1 
ortodoxe faţă de orice psihanaliză, dar chiar şi față de logoterapie. 

Aş dori ca în continuare să observăm câteva învățături caracteristice ale 
Părinților Bisericii, în care se vorbeşte despre teologia ortodoxă a 
adáncurilor, dar şi despre teologia ortodoxă a înălțimilor. 

Trebuie să amintim duhovniceasca lucrare a Sfântului loan Sinaitul, 
numit Scărarul, în care se găsesc toate tezele fundamentale ale isihasmului 
ortodox. Această carte exprimă tot duhul autentic isihast al Traditiel 
ortodoxe, aşa cum apare în textele Sfintei Scripturi, ale Părinților primelor 
veacuri creştine, dar şi ale epocilor ulterioare, duh care este fundamentul 
teologiei ortodoxe. 

Sfântul loan Sinaitul defineşte cu precizie în multe locuri din cartea lui în 
ce constă isihasmul ortodox. Unele fraze ale lui sunt caracteristice şi 
revelatoare. Pentru că există isihia trupească (somaticá) şi isihia sufletească, 
face referire la aceste două feluri de viaţă isihastă. 

În principiu, isihia trupului se caracterizează ca ştiinţă si disciplină a 
simțurilor şi moravurilor (ethosului). Se numeşte ştiinţă pentru că este vorba 
de cunoaştere şi metodă, prin care cineva dobândeşte isihia sufletească. 
Sfântul loan cunoaşte că prin simţuri vin imaginile în rațiune şi în fantezie, 
după care se creează anumite anomalii. 

Apoi, isihia sufletului este ştiinţa gândurilor. Se numesc gânduri pentru 
că trebuie să rămână în rațiune şi să nu pătrundă în interiorul inimii, adică 
să nu ia prizonieră mintea omului, şi să nu se împletească cu patimile, 
pentru că atunci se numesc gânduri compuse. 

Sfântul loan merge chiar mai departe, spunând că isihia este şi o 
înlăturare a semnificatilor lucrurilor fără legătură cu duhul, astfel încât 
cugetarea să nu devină cauza prin care omul să piardă cele mai mari şi mai 
desăvârşite. Mintea omului trebuie sá se elibereze de orice fantezie şi idee 
(noţiune), încât să meargă liberă spre întâlnirea cu Dumnezeu. 

În plus, isihast este acela care încearcă să introducă mintea cea 
netrupească, care în starea de cădere înclină spre cele din afară, în inimă. 


Aici ne aflăm în interiorul celei mai mari trăiri a isihasmului, pentru că din 
această stare mintea ajunge la vederea lui Dumnezeu. Atunci isihastul 
repetă în mod esențial cuvântul Vechiului Testament: „Eu dorm, dar inima 
mea veghează”. Aşadar, este vorba despre o continuă veghere a inimii. 

Dobândirea isihiei trupului şi a sufletului este premisa cea mai bună 
pentru primirea discernământului duhovnicesc. Sfinţii Părinţi acordă o mare 
importanță virtuții discernământului (darului deosebirii), deoarece prin 
aceasta se poate deosebi creatul de necreat, demonicul de dumnezeiesc, 
ceea ce este după fire de ceea ce este contrar firii. Sfântul loan Sinaitul, 
definind discernământul, spune că este luminător în întuneric, întoarcere a 
inselatilor, luminare orbilor. El accentuează însă cu hotărâre că 
discernământul se află în relație cu vârsta şi cu starea duhovnicească a 
omului. Un anumit discernământ au începătorii, altul cei de pe treapta de 
mijloc, şi altul cei desăvârşiți. Cert este că discernământul se leagă în mod 
esenţial de dobândirea harismei teologiei ortodoxe. 

În toată cartea Sfântului Ioan Sinaitul, în special în capitolul „Despre 
deosebirea gândurilor, patimilor şi virtuților”, el prezintă texte importante în 
care apare deosebirea dintre gânduri, virtuți şi patimi, dintre lucrările 
sataniceşti şi iluminările dumnezeieşti. Aş vrea să mentionez aici doar 
câteva exemple. 

Spune undeva că unii oameni au din firea lor chemare către înfrânare, 
spre viaţa isihastă, blándete, smerenie, iar alţii, în nevointa pentru 
dobândirea acestora, au ca adversar chiar firea lor. Dacă îşi înving firea, cei 
din a doua categorie sunt mult mai demni de cinste. 

În alt loc spune că una este disperarea din mustrarea conştiinţei şi din 
mulțimea păcatelor, care se leagă cu tristeţea de nesuportat şi cu indiferența, 
şi alta este deznădejdea din mândrie şi trufie, deoarece în cel atins de 
mândrie există impresia că el nu putea să păcătuiască. Prima deznădejde se 
vindecă prin înfrânare şi bună-nădejde, în timp ce a doua se vindecă prin 
smerenie şi prin nejudecarea aproapelui. 

Acelaşi părinte duhovnicesc spune cu discernământ undeva că există 
situația ca patimile să imite în mod ipocrit virtuțile. Aşadar, uneori iubirea 
de arginti dă impresia smereniei, în sensul că, sub masca smereniei, gândul 
patimii ne îndeamnă să nu-i miluim pe alții, pentru a nu cădea în slavă 
deşartă. Alteori însă, slava deşartă şi iubirea de plăcere ne îndeamnă spre 
milostenie. 


În general, la Sfântul loan Sinaitul şi în minunata sa lucrare intitulată 
Scara, distingem marea valoare a isihasmului şi a discernământului, de 
vreme ce prin acesta şi în principal prin harul lui Dumnezeu pe care-l trăim 
prin isihasm, poate cunoaşte cineva profunzimea lumii sale interioare, cele 
mai adânci mişcări ale sufletului si ale asa-numitului subconstient. Întrucât 
această lucrare se face prin harul lui Dumnezeu, de aceea nici nu conduce la 
disperare şi deznădejde. Nu este vorba despre o psihanaliză, ci de o 
adevărată psihoterapie. 

La Sfântul Maxim Mărturisitorul vedem iarăşi viața isihastă a Bisericii 
Ortodoxe. Sfântul Maxim este isihast adevărat, care vede isihasmul din 
interiorul antropologiei ortodoxe şi din perspectiva unei teologii ortodoxe, 
de aceea şi este unic. Sfântul Maxim nu este un psiholog în înţelesul 
umanist al cuvântului, ci un teolog. Între cele multe pe care le putem 
localiza în învăţătura Sfântului Maxim se află şi relația dintre plăcere 
(mSovnc) şi durere (odúvnc)!, din moment ce plăcerea este generatoarea 
durerii şi de aceea, trăirea durerii înseamnă nimicirea plăcerii. Atât în 
învățătura Sfântului Maxim, cât şi în învăţătura Sfinților Părinți ai Bisericii 
este vădită această legătură între plăcere şi durere. 

Conform învăţăturii Sfântului Maxim, în neascultarea lui Adam îşi are 
originea naşterea firii (omeneşti) prin plăcere. Prin încălcarea poruncii lui 
Dumnezeu de către Eva a fost provocată naşterea firii omeneşti prin durere. 
Drept care avem plăcerea voită şi durerea nevoită. Hristos, prin întruparea 
Lui, a vrut să elibereze omul atât de plăcerea voită, cât si de durerea 
nevoită. De aceea a fost conceput fără sămânță, pentru a scăpa omul de 
plăcere, şi S-a născut fără durere, pentru a-l elibera pe om şi de durere. 

Nu doar prin naşterea Sa, dar şi prin patimile Lui, Hristos vindecă 
patimile noastre. Durerea lui Hristos pe durata Patimilor şi a Crucu a 
vindecat patimile oamenilor. Coasta lui Adam, aşadar Eva care a ieşit din 
coasta lui, i-a propus plăcerea şi l-a condus, prin consimțământul său, afară 
din Paradis. În continuare Hristos, Care este noul Adam, a suportat durerea 
în coasta Lui prin vârful sulitei şi astfel l-a readus pe om în Paradis. În acest 
mod, durerea vindecă ceea ce a provocat plăcerea. De aceea, însă, spune 
Sfântul Maxim, trebuie să iubim durerea trupului şi să urâm plăcerea lui. 

În alt loc Sfântul Maxim va afirma că, deoarece ne-am înşelat prin 
plăcere, am preferat moartea în locul vieţii celei adevărate. Acum trebuie să 
suportăm durerea trupului care omoară plăcerea. În acest mod vom reveni la 
starea originară, de vreme ce va dispărea moartea care provine din plăcere 


s1 vom dobándi viata pe care am pierdut-o (vezi Filocalia greaca, vol. 2, 
pp. 94-95). 

În această învăţătură, precum şi în altele asemănătoare, se observă 
prezenţa binefăcătoare a durerii în viaţa omului. Creştinii ortodocşi cunosc 
faptul că durerea nu este starea firească a omului, care să fi fost dată de la 
început de către Dumnezeu, însă la fel ca şi moartea, şi aceasta este o stare 
nefirească, intrată în fire după făptuirea păcatului. Din această rațiune, omul 
nu urmăreşte marginalizarea durerii, a suferinţei, din moment ce aceasta 
este involuntară, ci o acceptă cu propria voie, îi face faţă printr-o atitudine 
„filosofică”, şi în acest mod este condus către moartea plăcerii şi depăşirea 
morții existențiale, care este rezultatul şi rodul plăcerii. Astfel, prin variatele 
suferințe pe care omul le primeşte, vede în viaţa sa un sens, un scop. 

Sfântul Grigorie Palama este un mare părinte isihast, care a dus o luptă 
îndelungată pentru argumentarea teologică şi salvarea isihasmului. Si, în 
mod firesc, când vorbim despre isihasm, înțelegem modul şi metoda 
terapiei omului, fiind vorba despre adevărata metodă a psihoterapiei 
ortodoxe. Nu intentionám să analizăm detaliat în acest loc toată învăţătura 
sfântului despre isihasmul ortodox, ci să subliniem doar un anumit aspect. 

În învăţătura Sfântului Grigorie Palama se vede clar că aşa-numitele 
patimi nu sunt nişte stări şi lucrări ale sufletului introduse artificial, ci stări 
şi energii fireşti ale lui, care, prin reaua întrebuințare a lor de către noi, se 
mişcă în mod nefiresc. De aceea acum, prin lupta ascetică, în principal însă 
prin harul lui Dumnezeu, trebuie să le transformăm astfel încât să lucreze 
după fire şi mai presus de fire. 

Este cunoscut faptul că Varlaam, cu care s-a aflat în dispută Sfântul 
Grigorie Palama, susținea că sfintenia şi desăvârşirea sunt imposibil de atins 
„fără divizare, silogism şi analiză”, de aceea şi recomandă celui care doreşte 
să dobândească desăvârşirea să-i fie prezentate şi predate metodele 
silogistice, analitice şi cele ale diviziunilor. Prin acestea înţelegea desigur 
mai mult filosofia, însă este cunoscut faptul că filosofia în Grecia antică a 
avut şi un puternic caracter psihologic terapeutic, din moment ce a aspirat 
să-l scape pe om de vinovăţie, de diferitele probleme existenţiale care l-au 
preocupat, şi chiar de necurátia interioară. 

Sfântul Grigorie Palama, combătând această poziție, a spus că 
desăvârşirea nu se atinge prin asemenea metode silogistice, analitice şi ale 
diviziunilor, ci printr-un alt mod care este foarte simplu. Omul să încerce 


dede) 


să-şi țină mintea sa „curată şi neispitită” printr-o stáruitoare metanoia si 


printr-o asceză susținută. Doar prin purificarea minții poate cineva să-şi 
cunoască sărăcia duhului, să dobândească adevărata cunoaştere de sine. 
Aceasta înseamnă că Sfinții Părinţi nu recomandă o psihanaliză şi o 
autocunoastere, ci o metodă terapeutică pozitivă, care constă în purificarea 
minţii de patimi, imagini şi gânduri. Abia atunci îşi cunoaşte sinele şi este 
vindecat. 

Această lucrare pozitivă o întâlnim atât la Sfântul Grigorie Palama, cât şi 
la alți sfinți ai Bisericii noastre. Sufletul omului se împarte în trei puteri, 
adică cea rațională (cuvântătoare), cea poftitoare şi cea irascibilă. Când 
aceste puteri nu funcţionează în conformitate cu firea, ci împotriva firii, 
atunci se dezvoltă patimile corespunzătoare. Metoda psihoterapiei ortodoxe 
constă în a aşeza în partea rațională, trezvia şi rugăciunea, în partea 
poftitoare, înfrânarea, şi în partea irascibilă, iubirea. În acest mod simplu 
puterile sufletului se vindecă şi funcționează în conformitate cu firea şi 
chiar mai presus de fire. 

Astfel, metoda Sfinţilor noştri Părinţi este simplă, dar completă. În loc să 
pătrundem în lumea labirintică a aşa-numitului subconștient, fapt care ar 
putea încurca şi mai mult lucrurile, întrucât există eventualitatea să intrăm 
în panică datorită monştrilor care se găsesc acolo, în loc să ne ocupăm de 
traumele latente inconştiente din perioada embrionară şi cea de nou-născut, 
în loc să ne dezamăgim văzând toate trăsăturile moştenite, vom săvârşi o 
lucrare pozitivă şi cu vizibile rezultate terapeutice. 

De altfel, este cunoscut faptul că în Tradiţia ortodoxă nu vorbim despre 
trăiri refulate acumulate, ci despre boala putenilor fireşti ale sufletului, care 
trebuie vindecate. Mintea omului nu este totalul reprezentărilor şi al 
imaginilor refulate, ci ochiul sufletului, care atunci când se îmbolnăvește, 
are nevoie de terapie. 

La Sfântul Simeon Noul Teolog putem observa şi finalitatea isihasmului 
ortodox, care este vederea luminii necreate, vederea lui Dumnezeu Însuşi, 
care umple inima şi tot trupul văzătorului de Dumnezeu cu o negrăită 
plăcere, bucurie şi mângâiere. În multe din imnele sale, precum şi în 
Catehezele lui, prezintă adevărul că acela care se aprinde de dragostea lui 
Dumnezeu se deosebeşte printr-o necontenită căutare a frumuseţii 
dumnezeieşti. Atunci când omul este învrednicit să-L vadă pe Dumnezeu, 
încetează toate problemele, dispar toate greutățile, pentru că atunci trăieşte 
adevărata fericire. Aş dori să prezint unul din minunatele sale imne. 

La început se vădeşte iubirea şi erosul pentru Dumnezeu: 


„Prin aceasta sunt rănit de iubirea Lui 

Şi întrucât nu mi se face văzut, 

Cugetarea mea se usucă, 

Îmi arde mintea şi inima şi suspin, 

Umblu şi caut cu aprindere ici şi acolo 

Şi nicăieri pe Cel iubit de sufletul meu. 

Privesc adesea împrejur ca să văd pe Doritul meu 
Şi Acela ca nevăzut, nu se arată nicidecum.” 


Sfântul este stăpânit de un sens înalt şi se distinge printr-o dorinţă veşnic 
neîmplinită. Când omul se dedică pocăinţei (metanoiei) şi plânsului, atunci 
se învredniceşte să-L vadă pe Dumnezeu. În cele ce urmează, se vădeşte cu 
claritate şi aşa-numita „teologie a adâncurilor”, care se exprimă prin 
pocăință, şi „teologia înălțimilor”, care se exprimă prin vederea lui 


Dumnezeu. 


„Dar când încep să plâng ca un lipsit de nădejde, 

Atunci se face văzut şi mă vede Cel ce vede toate. 

Atunci sunt uimit, minunându-mă de bunul chip al 
frumuseții Lui 

Şi că, deschizând cerurile, Ziditorul s-a aplecat 

Şi mi-a dăruit slava negrăită şi minunată.” 


Vederea lui Dumnezeu, această trăire a teologiei înălțimilor, are urmări 
imediate în văzătorul de Dumnezeu (theoptis). Nu este vorba despre o 
experiență sentimentală exterioară, ci de o realitate ontologică, iar aceasta 
se vede din faptul că omul este transfigurat în întregime. 


„Cugetând eu, El se află înăuntrul meu, 

Strălucind înăuntrul ticăloasei mele inimi, 
Învăluindu-mă din toate părţile de o strălucire nemuritoare 
Şi luminând toate mădularele mele cu razele Lui. 
Pătrunzându-mă întreg, mă îmbrățișează întreg, 

Se dă pe Sine întreg mie, nevrednicului, 

Şi sunt umplut de iubire şi de frumuseţea Lui 

Şi mă umplu de dulceata dumnezeirii. 

Mă împărtăşesc de lumină, particip şi la slavă 

Şi-mi luminează faţa ca şi a Celui Iubit al meu. 

S1 toate mădularele mele se fac purtătoare de lumină.” 


Această transfigurare ontologică a văzătorului de Dumnezeu are urmări şi 
în întreaga lui viaţă. Cu toate problemele care există în jurul lui, cu toate 


privatiunile de bunurile materiale, cu toate prigonirile din partea oamenilor, 
cu toată sederea lui în „valea plângeri”, care poate fi considerată închisoare 
şi lagăr de concentrare, cu toate acestea se simte fericit şi blagoslovit. Este 
vorba aici despre o fericire care are o altă origine (decât cea obişnuită). 
Sfântul Simeon Noul Teolog spune cu privire la aceasta: 

„Devin atunci mai frumos ca cei frumoşi, 

mai bogat decât cei bogați, mai puternic decât toți cei 

puternici, 

sunt mai puternic şi mai mare decât împărații 

şi mai cinstit decât toate cele ce se văd, 

nu numai decât pământul şi cele de pe pământ, 

ci Şi decât cerul şi toate cele din cer, 

având pe Ziditorul tuturor”. 

În aceste puţine învățături semnificative ale Bisericii înşirate mai înainte 
se vădeşte filantropia duhovnicească a Sfinților Părinți, de vreme ce ne 
educă la toate vârstele spirituale, ne îndrumă din fragedă pruncie şi ne ridică 
până la desăvârşirea şi împlinirea cea după Dumnezeu. În acest loc se poate 
vedea şi marea valoare a isihasmului ortodox, care se poate numi 
psihoterapie ortodoxă. 

În Biserica Ortodoxă, care este Trupul real al lui Hristos, există bogăţia 
harului şi a lucrării lui Dumnezeu, prin care avem posibilitatea să vedem 
traumele sufletului, să le vindecăm prin Sfintele Taine şi prin asceză şi să 
fim ridicaţi la cea mai mare înălțime a omenescului, să ajungem la unirea cu 
Dumnezeu. Aceasta se întâmplă desigur dacă prin voinţa noastră liberă, prin 
libertatea noastră, ne vom afla pregătiți pentru primirea darului inspirației 
care purcede de la harul dumnezeiesc. Vom repeta încă o dată: psihoterapia 
ortodoxă constă în „teologia adâncurilor” şi „teologia înălțimilor”. 


5. Comunitatea ecclesială 


Psihoterapia ortodoxă nu este un sistem intelectual ce poate fi trăit şi 
aplicat într-o mentalitate individualistá, ci este realistă şi adevărată, 
deoarece se aplică în spaţiul ei firesc, care este comunitatea ecclesială. De 
altfel, faptul că omul poate fi vindecat se află în legătură cu existenţa 
Bisericii, care este Trupul Dumnezeului-Om Hristos. Dar nici Biserica nu e 
o realitate abstractă, nu e vorba aşadar de o comuniune nevăzută, ca 
luminile unui megalopolis, care se văd când şi când, ci de o Enorie 
concretă, care se află în legătură cu o Mitropolie şi cu o Biserică concretă. 


În acest fel putem spune, există comunitatea ecclesială, adică Enoria şi 
Mănăstirea, în care omul dobândeşte iubirea de Dumnezeu şi iubirea de 
oameni şi respinge iubirea egoistă de sine, care este indisolubil legată de ura 
de Dumnezeu şi de oameni. Acesta este un punct de bază al psihoterapiei 
ortodoxe. lar atunci când cineva găseşte un terapeut ortodox şi se vindecă, 
acest lucru se realizează în măsura în care terapeutul ortodox lucrează ca 
membru al Bisericii, şi terapia este indisolubil legată de Sfintele Taine şi de 
viaţa liturgică a comunității. De altfel, în afara Sfintelor Taine şi în special a 
dumnezeieştii Euharistii, chiar şi această asceză nu este considerată a fi 
ortodoxă. Isihasmul ortodox îl conduce pe om la participarea esențială la 
viaţa Sfintelor Taine, şi cu cât cineva participă la Tainele Bisericii, cu atât se 
dezvoltă înlăuntrul său viaţa isihastă. 

S-ar putea insista foarte multe la acest punct asupra valorii comunității 
bisericeşti în terapia omului. Aş vrea să fac însă câteva constatări demne de 
atenţie, care au fost scoase în evidenţă într-o omilie rostită de mitropolitul 
Pergamului, Ioannis Zizioulas. 

Într-un anumit loc al expunerii sale a vorbit despre boală si terapia ei. A 
stabilit tema dezvoltând-o în patru puncte de bază. 

Primul, că boala este rezultatul păcatului lui Adam şi nu starea firească a 
omului de la crearea lui. Omul trebuia sá valorizeze libertatea sa şi s-o 
mişte către unirea cu Dumnezeu, astfel încât să depăşească caracterul 
schimbător al creaturitáti1 sale. Nu a făcut aceasta şi astfel boala a devenit 
fenomen firesc şi rezultat al relei folosiri a libertăţii sale. 

Al doilea este că atât păcatul, cât şi boala au devenit o realitate 
universală, pe care libertatea omenească deja nu o mai poate combate. lar 
aceasta se întâmplă întrucât prin păcat a pătruns înlăuntrul omului moartea 
ca ceva îngrozitor pentru existența umană. De aceea, după cădere toți mor, 
păcătoşi şi sfinți. 

Al treilea este că terapia finală nu este reuşită de om, de vreme ce 
caracterul muritor, stricăciunea şi boala se moştenesc prin naşterea 
biologică. Singurul care posedă sănătate este Hristos, nu doar pentru că este 
Dumnezeu, ci pentru că a unit firea omenească cu cea dumnezeiască în 
Ipostasul Lui şi a învins moartea şi stricăciunea. De aceea, om sănătos este 
cel care se leagă de Hristos. Nici o terapie nu este adevărată în afara lui 
Hristos. 

Al patrulea punct este că libertatea omului joacă un rol important în 
terapie. Din moment ce prin libertate a trecut boala în existenţa omului, prin 


libertate se va face şi depăşirea ei. De aceea, când omul făcând o alegere 
liberá, se uneşte cu Hristos, atunci poate fi vindecat. La acest punct trebuie 
să vedem valoarea ascezei, a eliberării de patimi, care se face prin 
exercitarea libertăţii omului. 

Într-un alt loc al omiliei sale, dezvoltând teza de bază a Traditiei 
bisericeşti despre terapie aşa cum o exprimă Sfântul Maxim Mărturisitorul, 
a spus că toate patimile provin din iubirea egoistă de sine (filavtia). 
Mitropolitul a accentuat de asemenea că omul trebuie să treacă din 
individualism în relație personală. Iubirea egoistă de sine este legată de 
individ, de caracterul muritor, în timp ce iubirea de Dumnezeu şi de 
aproapele de persoană. Astfel, omul, pentru a vindeca iubirea egoistă de 
sine, trebuie să depăşească individualismul şi să vină în relația comuniunii 
cu ceilalți. Tocmai această comuniune este reuşită în interiorul Bisericii, 
care salvează toate caracteristicile comunităţii. Din această perspectivă 
Biserica poate fi numită spital. În interiorul Bisericii, omul dobândeşte 
relații corecte cu Dumnezeu, cu oamenii şi cu creația. De aceea, după 
Tradiția ortodoxă, boala este tulburarea relațiilor dintre aceşti trei factori, în 
timp ce sănătatea este relația corectă a omului cu aceşti trei factori. 

În final, în interiorul Bisericii omul elimină sau depăşeşte suferinţa şi 
moartea, care este cauza născătoare a tuturor problemelor existențiale. De 
asemenea, în Biserică omul se împărtăşeşte cu Trupul lui Hristos şi 
dobândeşte îndumnezeirea. Mai mult, în interiorul comunităţii ecclesiale se 
respinge iubirea egoistă de sine (filavtia) sau mai curând iubirea egoistă de 
sine este transformată în iubire de Dumnezeu şi iubire de oameni. Pentru că, 
trebuie s-o mărturisim, pentru Biserică terapia nu este psihologică sau etică, 
ci ontologică, de vreme ce aceasta constă în depăşirea morții. 


9 În care este cuprinsă şi psihologia ortodoxă. 

10 Sensul acestei expresii se clarifică dacă este citită printr-o relationare directă cu pasajul din cartea 
Genezei 1, 26, în care este consemnată crearea omului după chipul sau icoana (xa8 ewova) lui 
Dumnezeu, care este Dumnezeu Cuvântul (n. tr.). 

11 Gr. o5vvns - semnifică durerea născută din plăcere, sau mai exact consecința necesară a plăcerii, 
spre deosebire de m6voc, care este durerea, sau mai exact suferința fără o legătură necesară cu 
plăcerea (n. tr.). 

12 În traducerea Pr. Dumitru Stăniloae, apărută în Studii de Teologie Dogmatică, Editura Mitropoliei 
Olteniei, Craiova, 1991, pp. 388-390 (n. tr.). 


Epilog 


Nu ne propunem aici sá incheiem cu una sau cu mai multe concluzii. 
Vom lăsa cititorul să tragă propriile sale concluzii din prezentarea atât a 
logoterapiei lui Frankl, cât şi a tezelor de bază ale psihoterapiei ortodoxe, 
ale isihasmului, aşadar ale Tradiţiei Bisericii Ortodoxe. Si cred că se pot 
trage foarte multe concluzii. 

Aş dori să consemnez în principal trei lucruri. 

Primul. După părerea mea, sunt foarte importante observațiile lui Victor 
Frankl asupra existenţei nevrozelor noogene şi că cea mai mare problemă a 
epocii noastre este golul existențial şi lipsa sensului vieții. Cred că în acest 
loc se află punctul comun fundamental al logoterapiei cu Tradiţia ortodoxă, 
cu aşa-numita psihoterapie ortodoxă. Problemele psihologice nu trebuie să 
fie examinate în mod separat de problemele profunde ale existenței umane. 
De aceea şi psihologia existentialistá se poate apropia de Tradiţia ortodoxă 
s1 poate fi ajutată foarte mult de către aceasta. 

Al doilea. Ceea ce trebuie în mod necesar să fie subliniat este că Tradiția 
neptică a Bisericii are o mare importanţă şi semnificație. Cercetătorii străini 
arată un interes special pentru toate aspectele ei. Multi dintre aceştia o 
consideră modernă şi revoluționară pentru epoca noastră. De aceea o 
studiază şi o învaţă cu o atenţie şi un interes deosebit. 

Într-adevăr isihasmul, cu tot conţinutul său dinamic, poate să facă faţă 
căutărilor omului contemporan, dar şi să-l odihnească interior. Aş putea 
spune că nu este vorba de o odihnă psihică ce ascunde şi alte multe pericole, 
ci de o transformare existențială şi ontologică a omului. 

Este trist că sunt multi în zilele noastre care ori ignoră isihasmul ortodox, 
ori îl confundă cu alte tradiții. Cu atât mai întristător este atunci când 
ortodocşii ignoră valoarea teologiei neptice a Bisericii. Din fericire, există 
unii psihoterapeuti contemporani, precum Victor Frankl, care prin metoda 
lor terapeutică ne indică în mod indirect acest mare tezaur al Traditiel 
ortodoxe, şi întorc atenţia noastră spre valoarea psihoterapiei ortodoxe. 


Al treilea. Asa cum am vázut ín mod repetat ín analizele anterioare, 
Victor Frankl, pentru a certifica şi susține ideile sale, foloseşte multe 
exemple din lagărele de concentrare şi ale morții. Este posibil ca cineva, 
găsindu-se în asemenea stări tragice şi făcând faţă suferinței şi chinurilor, să 
pătrundă mai adânc lucrurile şi să găsească sensul suferinţei şi, în acest 
mod, să depăşească toate tragediile. Atunci când omul posedă plinátate 
existențială, depăşeşte toate greutăţile. 

În Tradiţia ortodoxă avem o abundență de asemenea modele si situaţii. 
Martirii Bisericii, sfinții şi asceti1 şi atâția alții care au trăit stări grele şi 
tragice, au făcut față acestor situaţii cu credință în Dumnezeu şi le-au 
depăşit. Pentru că erau uniți cu Dumnezeu şi dobândiseră plinátatea 
interioară, nu se temeau de nimic, nici de închisori, nici de prigoane, nici de 
lagărele de concentrare, nici chiar de moartea însăşi. Vederea lui Hristos Cel 
Înviat le-a dat putere să se îndrepte spre martiriu şi moarte cu bucurie, 
optimism, ca la horă, ca la o sărbătoare. Împreună cu Hristos Cel Înviat au 
depăşit şi moartea. 

Lagărele de concentrare în care a trăit Victor Frankl ne amintesc 
martiriile şi prigoanele Sfântului Apostol Pavel. Într-o anumită împrejurare, 
în oraşul Filippi din Macedonia, Apostolul Pavel împreună cu Sila au fost 
bătuți cu vergile şi în final au fost închişi în închisoare. Pe la miezul nopții, 
aflându-se în închisoare, cântau psalmi şi imne lui Dumnezeu: „lar la 
miezul nopții, Pavel şi Sila, rugându-se, lăudau pe Dumnezeu în cântări, iar 
cei ce erau în temniță îi ascultau” (Fapte 16, 25). Această scenă este 
cutremurătoare. Arată modul în care cineva poate face faţă problemelor din 
Viaţa sa. 

În final, nu sunt de vină greutăţile şi suferinţa, nu au atâta importanță 
stările psihologice şi trăsăturile moştenite, ci golul existenţial şi absența 
sensului vieții. De aceea, plinătatea duhovnicească interioară dă sens vieții 
şi ajută la depăşirea tuturor problemelor. Spre aceasta tinteste toată teologia 
Bisericii noastre Ortodoxe. 


aprilie 1995 

